Нотинчлик туфайли Афғонистонда суюлтирилган газ нархи кескин ошди - 13.08.2021, Sputnik Ўзбекистон\nАфғонистон чегарасида суюлтирилиган газни Қобул ва бошқа йирик шаҳарларга қарагандан 2 баравар арзонга сотиб олиш мумкин. 13.08.2021, Sputnik Ўзбекистон\nТОШКЕНТ, 13 авг – Sputnik. Афғонистон ҳудудида толибон ва ҳукмуат қўшинлари орасидан жанглар бошланиши билан Қобулда суюлтирилган газ нархи кескин ошди, деб хабар қилмоқда Tolonews нашри.Қобул савдо дўконларининг бирининг сотувчиси Муҳамад Хон айтишига кўра, унинг кунлик даромади 150 афғонийгача тушиб кетган. Унинг фикрича бунга сабаб Афғонистондаги нотинчлик ва ҳукумат назорати йўқлиги. Нотинчлик туфайли одамлар янада қашшоқлашган, савдо-сотиқ даражаси кескин тушиб кетган.Газ билан савдо қилувчи улгуржи компаниялар унинг нархини 40%га оширган. Сабаб – Афғонистон йўлларида хавф даражасининг кескин ошиб кетишида ва газ етишмаслигида.Маълум бўлишича Афғонистон йилига 685 тонна суюлтирилган газ истеъмол қилади.\nгаз, афғонистон, уруш, иқтисод\n© AFP / NICOLAS ASFOURIМужчина перевозит газовые баллоны. Кабул, Афганистан\nАфғонистон чегарасида суюлтирилиган газни Қобул ва бошқа йирик шаҳарларга қарагандан 2 баравар арзонга сотиб олиш мумкин.\nТОШКЕНТ, 13 авг – Sputnik. Афғонистон ҳудудида толибон ва ҳукмуат қўшинлари орасидан жанглар бошланиши билан Қобулда суюлтирилган газ нархи кескин ошди, деб хабар қилмоқда Tolonews нашри.\n“Сўнгги 20 кун ичида Қобулда султирилган газнинг 1 кг нархи 20 афғонийга ошди. Бундай ўсиш сўнгги 20 йил давомида кузатилмаган эди”, - деб ёзади нашр.\nҚобул савдо дўконларининг бирининг сотувчиси Муҳамад Хон айтишига кўра, унинг кунлик даромади 150 афғонийгача тушиб кетган. Унинг фикрича бунга сабаб Афғонистондаги нотинчлик ва ҳукумат назорати йўқлиги. Нотинчлик туфайли одамлар янада қашшоқлашган, савдо-сотиқ даражаси кескин тушиб кетган.\nГаз билан савдо қилувчи улгуржи компаниялар унинг нархини 40%га оширган. Сабаб – Афғонистон йўлларида хавф даражасининг кескин ошиб кетишида ва газ етишмаслигида.\n“Айни дамда бир тонни суюлтирилган газ 760 доллар туради. Олдин унинг нархи 650 доллар эди. Лекин Афғонистон чегарасида ушбу газни Қобул ва бошқа йирик шаҳарларга қарагандан 2 баравар арзонга сотиб олиш мумкин”, - дейилади хабарда.\nМаълум бўлишича Афғонистон йилига 685 тонна суюлтирилган газ истеъмол қилади.


Аёлингиз кўзингизга ёмон кўрина бошласа... - Mehrob.uz\nМақолалар access_time29-июнь, 17:18\nЯнгиликлар access_time21-июнь 2017, 17:51\nБугун қадр кечаси "Мирза Юсуф" жоме масжидида Қуръони карим хатмонаси…\naccess_time12-март, 15:09 visibility1321\n- Сенга бунданда паст ва ёмон нарсанинг хабарини берайми?\n- Агар сен дунёдаги барча аёлларни никоҳинга олиб чиқсанг ҳам, кўчадаги манашу дайди итлар ҳам шу аёлларданда яхши эканини кўрар эдинг.\n- Чунки муаммо сенинг аёлингда эмас. Муаммо шундаки, агар инсон қалби ҳирсга, назари шаҳватга берилса, уни Аллоҳдан бўлган ҳаёси тарк этади. Бу кўзни эса фақат қабр тупроғи тўлдиради.\nСенинг айбинг Аллоҳ ҳаром қилган нарсадан назарингни тиймаганингдир!\nАёлинг олдинги ҳолига, дунёдаги энг чиройли аёл ҳолатига қайтишини истайсанми?\n- Унда назарингни тий! Аллоҳ таоло: “Сен мўминларга айт, кўзларини тийсинлар ва фаржларини сақласинлар. Ана шу улар учун покдир. Албатта, Аллоҳ нима ҳунар қилаётганларидан хабардордир.”-деб марҳамат қилган.\nОта-она жаннат эшиги


anvarj63 17.05.2019\tЖамият Comments Off on Сурхондарёга «олтинбошлар» керак эмасми? 48 Показы\nСурхондарё вилояти Олтинсой тумани 42-мактаб ўқувчилари тик туриб таълим олишади. Бу билим олишнинг инновацион услуби ё махсус ўқитиш методи эмас, шунчаки синфдаги болаларга парта ва стуллар етмайди. Устига устак, синфхонанинг ўзи товуқ катагидай тор, бир айлансангиз тугаб қоладиганлари ҳам бор. Ва бу ҳаммаси эмас…\nТуман Халқ таълими бўлими раҳбари мослаштирилган бинодан чиқиб, коллежга ўтказилган мактаб жамоасига 26та хона берилганини айтмоқда. Аммо коллеж мезбони, директор Қудрат Сафаров мактаб учун коллеждан 11та хона ажратганини маълум қилди.\n«Қани болаларнинг қийналаётгани? Икки сменада ўқишни ташкил этса бўлади-ку? Нега эртароқ келишмади? Менинг ҳам ўқувчиларим бор (коллеж ўқувчилари назарда тутилмоқда – таҳр.), улар ҳар куни амалиёт ҳисоботини топширгани келади» , – дейди у.\nПред. Зеленскийнинг инаугурация санаси аниқ бўлди\nСледующая Нима учун табиий газ, нефть ва кўмир захирасига эга Ўзбекистон АЭС қурилишига оид қарор қабул қилди?


ФИФА рейтингида Ўзбекистон 58-ўринда қолди / CHAMPIONAT.asia\nФИФА рейтингида Ўзбекистон 58-ўринда қолди\n04 июл 2013 13:17\nУнга кўра Ўзбекистон миллий терма жамоаси ўтган худди ойдагидек 58-ўринда қайд этилган. Айни пайтда Миржалол Қосимов шогирдлари 563 очкога эгалар. Таъкидлаш лозимки, терма жамоамиз Осиёда кучли тўртликдан чиқиб кетди.\nОсиё қитъасида Япония термаси пешқадам. "Кунчиқар юрт" вакиллари 37-ўриндалар. Австралия эса 40-ўринда. Кучли учликни Жанубий Корея якунлаб берди - 43-поғона. Ўтган ой рейтингда биздан кейин турган Эрон 67-ўриндан 52-ўринга чиқиб олди.\nУмумий рўйхатни ҳамон Испания терма жамоаси бошқариб бормоқда. Улардан сўнг Германия ва Колумбия терма жамоалари жой олишган. Кучли ўнликка Конфедерациялар кубоги ғолиби Бразилия қайтгани эътиборга молик. Англия эса аксинча кучли ўнликдан чиқиб кетган.


ЎҒИРЛАНГАН НОН | Buxoro yoshlari gazetasi\nСанам ая ҳайрон. Ҳар икки куннинг бирида тандир ёқиб, нон пиширади. Камида 7-8та нон чиқаради тандирдан. Ўзи оилада тўрт жон яшашади. Хўжайини ва ўғли узук-кун ишда. Яқиндагина туширган келини эса ийманибгина дастурхонга зўрға қўл чўзса. Қизиқ. Яна икки кун охирламай, нон тугаб қолади.\nОрадан озми-кўпми вақт ўтмай, Санам ая энди фақат нонларнинг эмас, балки гуруч, шакар, ун, қанд-қурсларнинг ҳам аста-секин камайиб, “ғойиб” бўлиб қолаётганини сезди. Кимдан гумон қилишни билмаган қайнонанинг боши қотди. Зимдан унинг тагига етишга ҳаракат қилди. Аммо, ҳарчанд уринмасин, “из” қолдирмас ўғриликлар “сир”лигича қолаверди. Қўни-қўшнилари қариндошдан ҳам яқин бўлиб кетишган. Улар ўзига тўқ оилалар. Бунчалар тубанликка боришмас. Санам ая қўшнилар ҳақида кўнглидан кечган ноўрин ўйлардан ўзи хижолат тортди.\n— Қизим,-деди у бир куни ҳовлини супириб юрган келинига қараб,-бир бозор-ўчарга тушиб келайлик.\nҚайнона-келин бозор оралаб юрар эканлар, келинчак ширинликлар пештахтасидан сотувчининг нигоҳидан яширинча секингина бир қанд олди-да, ўғринча оғзига солди.\n— Уят бўлади-я, қизим, сўроқсиз олинган нарса ҳаром ҳисобланади-я,-деди кўзлари пирпираб қайнонанинг.\n— Вуй, битта қанд билан дўконидаги ширинликлари камайиб қолармиди, ойижон,-деди хандон отиб келинчак.\nШу топ негадир, Санам аянинг оёқ-қўллари бўшашиб, юраги “шувв” этиб кетди.\n— Ассалому алайкум!-деган сўздан ўзига келди. Келинининг опаси экан. Сўрашишди. Бироз у ер-бу ердан гаплашган бўлишди. Хайрлашиш чоғида келиннинг опаси синглисига қараб:\n— Раҳмат, синглим, нону гуручлар учун,-сўнг Санам аяга юзланиб,-Сизниям қўлингиз дард кўрмасин, қудахола. Нонларингиз бирам мазали-ки,-деди-да, шоша-пиша жўнаб қолди.\nСанам ая донг қотди. Келин “сир”ининг очилганидан йиғлаб юборди. Эри ўлган опаси уч фарзанд билан ночор аҳволда яшаётгани учун унга “беғараз ёрдам” кўрсатаётган экан.\n— Бу “холис” ёрдамингиз савобга ўтмайди, қизим. Бировларнинг пешона тери эвазига келган нарсаларни ўғирлаб, уни бошқа бировга тортиқ этиш ҳаром ҳисобланади. Тайёр луқмага қарғиш тегади, дея бежизга айтишмаган. Ҳарқалай, опангиз иймонли экан. Сизнинг рўзғор эшигидан яширинча оборганларингиздан менинг ҳам хабарим бор, деб ўйлаб, раҳматини айтиб кетди. Ишқилиб, ўша ўғирланган нон ва егуликларга қарғиш тегмаган бўлсин-да..,-деди Санам ая ҳорғингина.\nПредыдущая записьОСТОНАДАН ҚУВИЛГАН ОПАСледующая записьНОГИРОН


Газета ва ижтимоий тармоқларда эълон қилинган мазкур мақолада айрим ўқитувчиларнинг тамагирлиги ҳақида маълумот келтирилган. Ота-оналар бундай ҳолатларда мактаб маъмурияти ёки мактабларда фаолият юритаётган Кузатув кенгашларига мурожаат қилиши керак. Кузатув кенгашлари ўқувчилар, уларнинг ота-оналари мурожаатларини кўриб чиқиш, таълим муассасасининг педагог ва раҳбар ходимлари фаолияти тўғрисида ижтимоий сўровларни ўтказиш ваколатига эга.\nМақолада кўрсатилган иккинчи масалага келсак, 2018 йилнинг 14 август куни Ўзбекистон Президентининг «Ёшларни маънавий-ахлоқий ва жисмоний баркамол этиб тарбиялаш, уларга таълим-тарбия бериш тизимини сифат жиҳатидан янги босқичга кўтариш чора-тадбирлари тўғрисида»ги қарори қабул қилинган. Мазкур ҳужжатнинг 16-бандига кўра, халқ таълими ходимларини хизмат мажбурияти билан боғлиқ бўлмаган ишларга, мажбурий меҳнатга, шу жумладан, туман ва шаҳар ҳудудларини ободонлаштириш ҳамда кўкаламзорлаштириш, мавсумий қишлоқ хўжалиги ишлари ҳамда бошқа турдаги ишларга жалб қилиш тақиқланади.\nҲужжатда халқ таълими муассасалари фаолиятини қонун ҳужжатларида назарда тутилмаган асосларга ва ўрнатилган тартибга риоя этмаган ҳолда текшириш тақиқланиши қайд этилган.\nОта-оналарнинг Президент қабулхоналарига мурожаат қилишлари бу уларнинг ҳуқуқлари. Албатта, ҳар бир мурожаат ўрганиб чиқилиши ва қонунчилик доирасида чора кўрилиши таъминланиши керак.\nЎқитувчиларнинг маълум бир ҳисоботларни юритиши масаласига келсак, сўнгги йилларда педагоглар юритиши лозим бўлган ҳужжатлар сони 7 тадан 3 тага тушди. Натижада, ҳужжатларни тўлдиришга сарфланадиган вақт икки бараварга қисқарди.\nМазкур ҳужжатлар ўқитувчиларнинг ҳуқуқларини ҳимоя қилишга қаратилган. Ҳужжатлар ўқитувчи мактабда фаолият юритгани ва унга маош тўғри ҳисобланганига далил сифатида ишлатилади. Мисол учун, молиявий текширув келганида мазкур ҳужжатлар бўлмаса, ўқитувчи маоши нотўғри ҳисобланган, дейилиши мумкин. Натижада улар олган пулларининг бир қисми қайтарилиши сўралади.\nЎқитувчилардан илтимос, ушбу ҳужжатларга қоғозбозлик сифатида эмас, ўзлари учун зарур ҳужжат сифатида қарашларини сўраймиз. Мазкур ҳисоботларни 2021 йилгача тўлиқ электрон шаклга ўтказиш режалаштирилган.\nБугунги кунда Kundalik тизими интернет ва компьютер мавжуд мактабларда жорий этилмоқда. Шу билан бирга, вазирлик электрон кундалик ва журналларни жорий этишни кенгайтириш мақсадида мактаблар инфратузилмасини ривожлантириш устида иш олиб бормоқда.\nМуҳими шундаки, Kundalik тизимида ишлаш учун ўқитувчиларга шахсий компьютер, ноутбук ёки планшет керак эмас. Ўқувчилар баҳоларини мактабнинг интернетга уланган компьютерларида қўйиш мумкин. Шу билан бирга, ўқитувчи истаса баҳоларни ўз смартфони орқали киритиши мумкин.\nТизимдаги баъзи мактабларнинг бир неча хоналари аввалги йилларда бошқа ташкилотларга берилган. Одатда бундай қарор ҳокимият томонидан қабул қилинади. Мактаб маъмурияти ҳамда жойлардаги халқ таълими бўлимлари ва бошқармалари мазкур масалаларни ҳокимият билан биргаликда ҳал этиши лозим. Мактаблардаги хоналардан, аввало, ўқувчилар фойдаланиши керак. Синфхоналарда дарсдан бўш вақтда тўгараклар ташкил этилиши мумкин.\nСинфлардаги ўқувчилар сонига тўхталсак. Қонунчилик талабига кўра, синфда ўқувчилар сони 35 тадан ошмаслиги керак. Аммо баъзи мактабларда ўқувчилар сони 35 нафардан кўп. Бунга бир неча омиллар сабаб бўлади. Биринчидан, мактабларда 6,2 миллионга яқин ўқувчи таҳсил олса, таълим муассасаларининг қуввати 5,2 миллионни ташкил этади. Иккинчидан, қонунчиликда ўқувчилар ўз микроҳудудида жойлашган мактабда ўқиши кераклиги белгиланган.\nЛекин ота-оналар фарзандларини бир неча километр узоқда бўлган «обрўли» мактабларда ўқитишни афзал кўрмоқда. Мактаб раҳбариятининг жой йўқ, дейишига қарамай, фарзандларини турли йўллар билан жумладан, Президентга виртуал мурожаат қилиш орқали ҳам жойлашга ҳаракат қилмоқда. Натижада синфларда ўқувчилар сони меъёридан ортиб кетмоқда. «Обрўли» мактабларга тўхталсак, шу пайтгача мамлакатимизда таълим сифатини баҳоловчи объектив тизим мавжуд эмас. Мактабларни «обрўли» ва «оддий»га ажратишга асос йўқ. Мамлакатимиздаги ҳар бир мактабда ягона дастур ва дарсликлар асосида болаларга таълим-тарбия берилади.\nЎқитувчиларни давлат мукофотларига тавсия этиш ҳақида. «Давлат мукофотлари тўғрисида»ги қонунда давлат мукофотларини бериш тартиби белгиланган. Давлат мукофотини олган кўплаб ўқитувчилар орасида ўқувчилари олимпиадада ғолиб бўлмаганлари ҳам бор.\nЎтган йилларда жамоатчилик томонидан бўлган эътирозлар туфайли «Йилнинг энг яхши фан ўқитувчиси – 2019» танлови қоидаларига ўзгартиришлар киритилди. Жорий йилда танловни шаффоф ўтказиш учун республика босқичи иштирокчилари Facebook ижтимоий тармоғига ўз тақдимотини тақдим этиши шартларга киритилди. Жамоатчилик вакилларининг ўқитувчилар фаолияти билан танишиши ва энг яхши педагогларни танлашда иштирок этиши таъминланди.\nДиректорлар нафақа ёшидаги ўқитувчиларни уларнинг салоҳияти ва соғлиғидан келиб чиқиб ишга қабул қилади. Ёш мутахассислар тажрибали ва билимли ҳамкасбларидан ўрганадиган жиҳатлар мавжуд.\nЎзбекистон Республикаси Вазирлар Маҳкамасининг жорий йил 30 июлдаги 14/1-4141-рақам билан тасдиқланган «Умумтаълим мактабларида фаолият юритаётган ўрта махсус маълумотли кадрлар ўрнини босқичма-босқич олий маълумотли педагог кадрлар билан тўлдиришга қаратилган комплекс чора-тадбирлар Дастури»да ўрта махсус маълумотли ўқитувчиларни олий таълим муассасаларининг кундузги, кечки ва сиртқи йўналишларида ўқишга йўналтириш, 2030 йилдан бошлаб умумтаълим мактабларида фақат олий маълумотли педагоглар фаолият юритишига эришиш кўзда тутилган.\nМазкур дастур асосида ўрта махсус маълумотли (дипломида ўқитувчи мутахассислиги қайд қилинган) ўқитувчилар 2025 йилгача умумтаълим мактабларининг бошланғич синфларида дарс бериш имкониятига эга. Ўрта махсус маълумотли пенсия ёшидаги ўқитувчилар ҳамда номутахассислар билан тузилган меҳнат шартномалари 2019-2020 ўқув йилидан бошлаб қонунчиликда белгиланган тартибда бекор қилинади. Ўрта махсус маълумотли кадрлар мактабда ишлаши учун олий таълим муассасаларининг кундузги, кечки ва сиртқи йўналишларда ўқиши керак бўлади. Ўқитувчиларнинг контракт пулини иш берувчи қўшимча ишлаб топган маблағи ҳисобидан қоплаб бериши мумкин.\nОлий ўқув юртига кириш учун имтиёзлар бериш масаласи ҳукумат ва Олий таълим вазирлиги ваколати доирасига киради. Шуни қайд этиш керакки, турли имтиёзлар коррупция ҳолатларини келтириб чиқариши мумкин. Аминмизки, билимли мутахассислар ўз кучи билан олий ўқув юртига кира олади.\nХалқ таълими тизимида йиллар давомида муаммолар йиғилиб қолган. Уларни тез ҳал этиб бўлмайди. Тизим ходимлари амалга оширилаётган ўзгаришларни ҳис қилиб, иллатларни ҳамжиҳатликда бартараф этишда фаол бўлса, албатта таълим сифати ошишига эришилади.\nХалқ таълими вазирлиги матбуот котиби


ҳайя алас солаҳ\n«Таржийъ» сўзи луғатда «қайтариш» маъносини англатади. Амалда эса, азондаги «ашҳаду»дан бошланадиган жумлаларни аввал ўзи эшитадиган даражада ичида айтиб олиб, кейин баланд овоз билан айтишдир.\n«Азон» луғатда «билдириш» маъносини англатади. Шариатда эса, фарз намознинг вақтини махсус қавл ила билдиришга «азон» дейилади. Азон айтиш ҳижрий биринчи санадан бошланган. Аввал бошда мусулмонлар масжидда давоми...\nШафақ йўқолгандан то Бомдод намозининг вақти қиргунга қадар ўқиладиган намоз.\nҚуёш ботгандан то шафақ йўқолгунга қадар ўқиладиган намоз.\nҲар бир нарсанинг сояси ўзига икки баробар бўлгандан то қуёш ботгунча ўқиладиган намоз.\nҚуёш осмон қорнидан заволга кетгандан сўнг ўқиладиган намоз. Заволни билиш учун текис жойдаги бирор нарсанинг соясига назар солиш керак. Агар соя қисқариб борса, заволдан олдинги вақт бўлади. Агар соя тўхтаб турса, давоми...\nТонгда ёруғликнинг уфқ бўйлаб кўндалангига тарқалиши билан бўлади. Буни «субҳи содиқ» ёки «фажри содиқ», яъни, «рост тонг», дейилади. Ана шунда оғизни беркитиш вақти кирган бўлади. Ундан кейин саҳарлик қилиш мумкин давоми...\nТонгда ёруғлик пастдан юқорига кўтарилиши «субҳи козиб» ёки «фажри козиб» дейилади. Яъни, «ёлғончи тонг» дегани. Субҳи козиб вақтида саҳарлик вақти тугамаган бўлади.\nТонгда ёруғлик пастдан юқорига кўтарилишидан то ёруғликнинг уфқ бўйлаб кўндалангига тарқалишигача ўқиладиган намоз.\nНамоз арабчада «Салот» дейилиб, луғатда «яхшиликка дуо» маъносини англатади. Шариатда эса: такбир ила бошланиб, салом бериш ила тугайдиган, махсус шартлари бор гаплар ва ишлар намоздир. Исро кечасида, давоми...\n«Истинжо» луғатда «ахлат кетказиш»дир. Фуқаҳолар истилоҳида эса, нажосатни сув ва унга ўхшаш нарса ила кетказиш ёки тошга ўхшаш нарса ила артишга «истинжо» дейилади.\nНажаслиги қатъий далил билан собит бўлган нарса «оғир нажосат» ҳисобланади. Бунга оққан қон, гўштини еб бўлмайдиганларнинг тезаги ва сийдиги, агар таом емайдиган даражада кичик бўлса ҳам, ароқ, ҳавода тезак давоми...\nЕнгил нажосатнинг «енгил» деб аталишига сабаб уларнинг нажаслиги ҳақида ривоятлар ҳар хил келганидир. Баъзилари «нажас» деса, бошқалари «нажас эмас» деган. Нажаслиги ғолиб бўлган. Шунинг учун, уни «енгил нажосат» давоми...\nБу, аъзоларга ориз маънавий ҳолат бўлиб, намозни манъ қилади. Унинг кичик бетоҳаратлиги тоҳарат қилиш билан, катта бетоҳаратлиги ғусл билан кетади. Ҳақийқий нажосат: енгил, оғир, қуруқ, ҳўл, кўринадиган ва давоми...\nМолия ва тижорат (6100)\nОила ва турмуш (17666)\nДолзарб саволлар (14785)\nҚуръони карим (3235)\nҲалол ва ҳаром (11617)\nТурли саволлар (31052)\nБола тарбияси (888)\nАёлларга оид масалалар (2367)\nваллоҳу аълам 6409


Энг сара латифалар сайти!\n— Айтишларича, ҳамширани охирги марта сиз билан бирга кўришган экан?\n— Қаерда?... Ахир бу туҳмат! Саксон ёшли, бунинг устига, склероз касалидан азият чекаётган кекса профессорни ҳақорат қилиш яхшимас!...\n— Меҳмонхонада деганим йўқ, ҳайвонот боғида. Яъни сиз филни операция қилган куни...\n— Эсим қурсин! Айтдим-а, филнинг қорнини тикаётганимда ичкарида нимадир қолиб кетди, деб...\nОйиси ўғлини урушябди.\n— Менга қара, яп-янги шим билан, шундай балчиқ, лой кўлмакка йиқилдингми?\n— Ойижон, шунақанги катта тезлик билан йиқилдим-ки, ҳатто шимимни ҳам ечиб олишга улгурмадим.\nОвчилар бир бирига мақтанишмоқда:\n— Антарктидада битта ўқ билан китни ўлдирганман. Ўшанда Шимолий қутбда ўз қўлларим билан оқ айиқни бўғиб қўйгандим.\n— Сен қачондир ўлик денгиз хақида эшитганмисан?\n— Ким ҳам эшитмабди\n— Ҳа-а, ўша денгизни мен ўлдирганман.\nБир аёлни эри оламдан ўтибди.\nАёл қабр устида йиғлаб дардини тўкиб солибди:\n— Ўғлимизга шим, қизимизга кўйлак, у керак бу керак, - дебди.\nКечаси тушига эри кириб:\n— Хотин ман ўлдим, Дубайга кетганим йўқ, — дебди.


Президент маҳалла ва оилаларга кўмаклашиш бўйича қўшимча вазифаларни белгилаб берди - 19.03.2020, Sputnik Ўзбекистон\nЙиғилишда маҳалла ва оилани қўллаб-қувватлаш, ишсизлик ва камбағалликни қисқартириш бўйича вазифалар муҳокама қилинди 19.03.2020, Sputnik Ўзбекистон\nЙиғилишда маҳалла ва оилани қўллаб-қувватлаш, ишсизлик ва камбағалликни қисқартириш бўйича вазифалар муҳокама қилинди\nТОШКЕНТ, 19 мар — Sputnik. Ўзбекистон президенти Шавкат Мирзиёев раислигида маҳалла ва оила муаммоларини ўз вақтида аниқлаш ҳамда ҳал этиш масалалари бўйича видеоселектор йиғилиши ўтказилди.\n“Вазир ва унинг ўринбосарлари, вилоят, туман ва шаҳар ҳокимлари амалий ишлар ва натижадорликка ўтиши керак. Бунинг учун барча ресурс, ваколат ва шароит қилиб берилди. Бундан кейин масъуллардан маҳаллабай аниқ натижа сўралади”, – деди давлат раҳбари.\n2 Март 2020, 19:52\nҚайд этилишича, бугунги кунда мамлакатда 1 миллион 335 мингдан зиёд ишсизлар, 125 мингдан ортиқ боқувчисини йўқотган оилалар мавжуд. Шунингдек, 1 миллион 400 мингга яқин ёшлар хорижга ишлаш учун кетган.\nЯшнобод туманида бошланган “Ишга марҳамат” мономаркази тажрибасини Бандлик ва меҳнат муносабатлари вазирлиги тасарруфига ўтказилган 30 та коллежда ҳамда Тошкент шаҳрининг ҳар бир туманида камида биттадан ташкил этиш бўйича топшириқ берилди.\nДавлат раҳбари маҳаллада маънавий-маърифий ишлар самарадорлигини ошириш масаласига ҳам эътибор қаратди. Маданият вазирлиги, Республика Маънавият ва маърифат марказига маҳаллаларда кутубхона, маданият уйлари, кинохона, мусиқа ва санъат тўгараклари ташкил этиш, китобхонлик маданиятини ошириш бўйича кўрсатмалар берилди.\n“Қалбига санъат ва китоб нури кириб борган одамдан ҳеч қачон ёмонлик чиқмайди”, – деди Шавкат Мирзиёев.


Ўзбекистон 10:28 / 19.10.2021 7527\nТошкент шаҳри. Ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 10-12 даража илиқ, кундузи 23-25 даража иссиқ бўлади.\nҚорақалпоғистон Республикаси, Хоразм вилояти. Ҳаво ўзгариб туради, баъзи жойларда ёмғир ёғади. Шарқий шамол йўналишини ўзгартириб, ғарбдан 7-12 м/с тезликда эсади. Ҳарорат кечаси 4-9 даража илиқ, кундузи 18-23 даража иссиқ бўлади.\nТошкент, Сирдарё, Самарқанд, Жиззах вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 7-12 даража илиқ, кундузи 22-27 даража иссиқ бўлади.\nҚашқадарё, Сурхондарё вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 8-13 даража илиқ, кундузи 22-27 даража иссиқ бўлади.\nАндижон, Наманган, Фарғона вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 4-9 даража илиқ, кундузи 21-26 даража иссиқ бўлади.\nРеспубликанинг тоғли ҳудудлари. Ҳаво ўзгариб туради, тоғ олди ва тоғли ҳудудларда ёғингарчилик (ёмғир, қор) бўлади. Шарқий шамол йўналишини ўзгартириб, ғарбдан 7-12 м/с тезликда эсади. Ҳарорат кечаси 5-10 даража, кундузи 15-20 даража илиқ бўлади.\n22:21 / 05.12.2021 2492


H&M компанияси Дэвид Бекхэм ҳамда унинг 350 нафар эгизаги иштирокидаги реклама ролигини тақдим этди » Скачать музыку бесплатно новинки музыки 2016-2017\nH&M компанияси Дэвид Бекхэм ҳамда унинг 350 нафар эгизаги иштирокидаги реклама ролигини тақдим этди\nКомментариев: 0 Просмотров: 160 Дата: 30-01-2016, 05:04 Тармоқда H&M компаниясининг машҳур футболчи Дэвид Бекхэм ҳамда унинг 350 нафар эгизаги иштирокидаги навбатдаги реклама ролиги пайдо бўлди. Ролик Фредрик Бонд томонидан суратга олинган. Унда меҳмонхонадаги хонадан чиқаётган Бекхэм ҳамда атрофдаги барча англиялик футболчи каби кийиниб олгани тасвирланган. Маълумот учун, Дэвид Бекхэм бир неча йилдан бери H&M компанияси билан ҳамкорлик қилиб келмоқда. Бу йил футболчи “Modern Essentials selected by David Beckham” деб номланган баҳорги коллекцияни тақдим этди. - деб хабар бермоқда Stadion.uz нашри.


Сардор Рашидов “Нант” жамоаси таклифини рад қилгани айтилди\n11:55 / 03.07.2015\nФаолиятини Қатарнинг “Ал-Жаиш” жамоасида давом эттириши аниқ бўлиб улгурган Сардор Рашидовга Франциянинг машҳур “Нант” клуби ҳам қизиқиш билдиргани маълум қилинди. Бу ҳақда olamsport.uz нашрида ёзилган.\nМаълумот учун, “Нант” ўтган мавсум якунларига кўра Франция чемпионатида 20та жамоа орасида 14-ўринни эгаллаган.\nСардор Рашидов якунда Қатар клуби вариантини танлашга қарор қилган.\nМаълумот учун, шу кунларда Рашидов Доҳада бўлиб турибди. Тез орада у янги жамоаси билан расман шартнома имзолаши кутилмоқда. Унга Қатарда “Бунёдкор” клуби бош директори Бахтиёр Бобоев ҳамроҳлик қилмоқда.


Нурсултон Назарбоев АҚШнинг собиқ Вице-Президенти Альберт Гор билан телефон орқали суҳбатлашди\nNUR-SULTAN. Kazinform – Елбасы Нурсултон Назарбоев АҚШнинг собиқ Вице-Президенти Альберт Гор билан телефон орқали сўзлашди, деб хабар беради Kazinform Елбасынинг расмий сайтига асосланиб.\nТомонлар 1994-1999 йилларда сиёсий ва иқтисодий соҳаларда Қозоғистон-Америка икки томонлама муносабатларини чуқурлаштириш бўйича Н. Назарбоев-А.Гор қўшма комиссиясининг самарали ишига юқори баҳо бердилар.\nНурсултон Назарбоев ва Альберт Гор атроф-муҳитни муҳофаза қилиш ва глобал иқлим ўзгаришига қарши кураш соҳасида Қозоғистон ва АҚШ ўртасидаги ҳамкорликни кенгайтириш имкониятларини муҳокама қилдилар.\nЕлбасы ва АҚШнинг собиқ Вице-Президенти халқаро кун тартибидаги долзарб масалалар, жумладан, COVID-19 пандемиясини бартараф этиш, дунёда ва Марказий Осиёда барқарорлик ва хавфсизликни мустаҳкамлаш бўйича фикр алмашдилар.\nИшонч инқирози, санкциялар қарама-қаршилиги ва жаҳон қудратлари ўртасидаги рақобатнинг янги даражасидан хавотир билдирди.\nШу муносабат билан Қозоғистон Республикасининг Биринчи Президенти сайёрамизнинг долзарб масалалари бўйича Россия, АҚШ, Хитой ва Европа Иттифоқи ўртасида кенг қамровли стратегик мулоқотни бошлаш ташаббусига эътибор қаратди.\nТелефон суҳбати Америка томонининг ташаббуси билан амалга оширилди.


Боламнинг оғир дардини ўзимга олсам эди – 2 ёшли Абдураҳмон кўмакка муҳтож\nУргутлик Абдураҳмон Баҳодиров эндигина 2 ёшга кирган. Шу ёшидаёқ жуда жиддий синовга учраган – буйрак саратонидан азият чекмоқда. Гўдакнинг ёшгина жонини қутқариб қолиш йўли бор.\n– Ўғлимга ёпишган бу дард ҳақида эшитганимизда ҳатто ишонмагандик. Рак дегани одатда ёши катта одамларда аниқланарди. Аммо мурғак гўдаклар ҳам бу касалликка чалинаркан. Ўғлимга “Икки тарафлама нефробластома” ташхиси қўйилган, – деди биз билан суҳбатда Абдураҳмоннинг отаси Абдусаттор Хуррамов.\nБоламнинг оғриқларидан ўзим минг карра кўпроқ азобланаман. Қани энди имкон бўлсаю ўғлимнинг оғир дардини ўзимга олсам эди...\nАбдураҳмоннинг дардига шифо топишнинг ягона йўли буйрак кўчириш экан. Бу операцияни Ҳиндистонда қилдирадиган бўлдик. Биз боғланган клиника жарроҳлик амалиётини 14 минг долларга баҳолади. Ўзимиз ҳам ҳаракат қилиб, бу маблағнинг анча қисмини тўплаб қўйдик. Лекин боламнинг аҳволи оғирлашиб бораяпти, операцияни тезлаштириш керак. Иложсизликдан меҳрибон халқимизга мурожаат қилишга мажбур бўлаяпман. Сахий инсонларнинг кўмагига муҳтожман, – дейди ота кўзида ёш билан.\nАбдураҳмон Баҳодировга оид маълумотлар:\nUzkard (klik, payme): 8600041742815104 (Агробанк, отаси Абдусаттор Хуррамов номида)\nViza: 4231200007820094 (бобоси Баҳодир Худойшукуров номида)\nСбербанк: 4276510014065178 (қариндоши Орзимурод Тошпўлатов номида)\nТелефон: +998996018561 (отаси)\nАзиз саховат эгалари! Сизнинг ёрдамга узалган қўлларингиз кўплаб юртдошларимизнинг дардига малҳам бўлган. Абдураҳмон болажонимиз ҳам дуоларингиз ва оз бўлсада атаганингиз билан соғайиб кетади албатта. Чунки унинг кўзлари яшаш умиди билан порлаб турибди...


Хоразм ва Бухорода ИИБга янги раҳбар тайинланди\n20 октябр 2020, Тошкент вақти: 16:39\nЎзбек милиционерлари, иллюстратив сурат\nЎзбекистон Ички ишлар вазири Хоразм ва Бухоро вилоятлари ички ишлар бошқармаларига янги раҳбарларни тайинлади.\n"Постда" газетасининг ёзишича, Хоразм вилояти ИИБга полковник Шавкат Раҳмонов тайинланган. Бу лавозимда ўтирган собиқ раҳбар Рустам Жўраев 18 март куни Ўзбекистон Фавқулодда вазиятлар вазири, этиб тайинланган.\nБухоро ИИБ раҳбари этиб подполковник Шуҳрат Алиев тайинланди.\nБундан ташқари, бу икки вилоят ва шунингдек, Андижон, Наманган, Тошкент вилоятларида ИИБ бошлиғининг биринчи ўринбосарлари ҳам тайинланди.


"Афғонистонда минглаб марказий осиёлик жангарилар бор" - BBC News O'zbek\n"Афғонистонда минглаб марказий осиёлик жангарилар бор"\nРоссия Ички Ишлар вазири ўринбосари Григорий Карасинга кўра, Афғонистон шимолида тўпланган жангариларнинг ичида Қирғизистон, Тожикистон, Ўзбекистондан бориб қўшилганлар минлабни ташкил қилади.\nУнинг таъкидлашича, жангарилар сафида Шимолий Қовқозлик фуқаролар ҳам бор.\nРоссия расмийси бу маълумотлар жиддий текширувлар орқасидан олинганини таъкидлаган.\n"Исломий давлат" жангари гуруҳи 2015 йил охирларидан бошлаб Афғонистонда мустаҳкам жойлашишга ҳаракат қилмоқда. Айни пайтда Афғонистоннинг 25 ҳудудида 6 мингдан ортиқ жангарилар мавжуд деб кўрилади.\n"Толибон" экстремистик гуруҳи ҳам минтақадаги мавқеъларини кучайтиришга уринмоқда. Ўтган йил декабрида толиблар Қундузни бир неча кун ушлаб турган эдилар. Вазият эътиборга олинмаса, чегараларда назорат қўлдан бой берилиши мумкин, дейди Карасин Интерфахга берган интервьюсида.\nМавжуд маълумотларга қараганда, Туркманистон, Тожикистон, Ўзбекистон чегараларида айнан минтақани биладиган марказий осиёлик ва қовқозлик минглаб жангариларни тўплашга уринишлар бўляпти.\n2015 йил октябрида ОДКБ томонидан Афғонистонда Исломий давлатнинг уч мингтача жангариси борлиги айтилганди.\nБугунга келиб уларнинг сони янада ортган. Бироқ ИШИД уларни ортиқча шов-шувларсиз, ҳал қилувчи ҳаракатлар учун жимгина тўплашда давом этмоқда\n"Исломий давлат" Афғонистонда толиблардан кўра кам сонли жангчиларига эга бўлсада, ўз маблағларини Афғон ва Америка ҳарбийларига қарши сарфлашдан тийилиб, бошқа мақсадлар учун асраб турибди, дейди россиялик мулозим.\nИШИД Афғонистонга минтақада ўз таъсирини кенгайтириш учун керак бўладиган муҳим жанг майдони сифатида кўрмоқда.\nРоссия Ички Ишлар вазири ўринбосари ИШИД ва бошқа жангари гуруҳларга бориб қўшиладиган марказий осиёликлар ичида Россияда ишлашга келиб, одам ёлловчиларнинг ёлғон ваъдаларига учган ночор меҳнат муҳожирлари эканини қайд этган.\nАйни пайтда Россияда миллионлаб марказий осиёлик меҳнат муҳожирлари бор, деб кўрилади.\nТожикистонлик собиқ жангари: ‘Биз ИШИД учун қурбонлик эдик’\nТолибон бир туман назоратини қўлга киритган


Қуёш - 06:40\nПешин - 12:01\nАср - 15:37\nШом - 17:37\nХуфтон - 19:07\nРамазон кунини белгилаш\nРамазон ойи кириб келар экан баъзи кишилар масъул бўлмаган нарсалар ҳақида бошқотириб, ўзлари билмаган ҳолда ўзаро кўнгилсизликлар келтириб чиқарадилар. Рамазон ойи бошида безовталаниб, бир-бирларига: “Фалон-фалон давлатда бугун рўза тутибдилар. Ёки биз рўза тутиб қўйибмиз-ку, бошқаларчи, энди нима бўлади?” деган турли хил гаплар тарқатиб юришлари қулоқларимизга чалиниб қолаётгани ҳеч кимга сир эмас. Лекин бу каби гаплар фақат рамазон ойининг бошланишида эмас, балки охирида ҳам давом этади. “Фалон мамлакатда бугун ҳайит экан, биз эса рўзамиз, ёки бугун бизда ҳайит бўлса, фалон давлат рўзаларини очмабдилар”.\nТўғри, баъзида бу каби гаплар кимгадир тасалли бўлиши мумкин, лекин бора-бора бу “тасаллилар” фитна эшиги очилишига сабаб бўляпти, мусулмонлар ўртасида тарафкашлик, тарқоқлик ҳамда ихтилофни келтириб чиқаряпти. Натижада, мусулмонлар ўртасида ака-укачилик ришталари узилиб, ўзаро бирликлари йўқолиб боряпти.\nҚанча-қанча кишилар борки, шариат масалалари борасида масъул бўлган кишилар томонидан рамазон ойининг тугаганлиги ва эртага ҳайит намози эканлиги ҳақида эълон қилиганини эшитсаларда, бундай фатво билан қониқмай ўзаро рўзаларини давом этишга келишиб оладилар. Яна шундайлари борки, диний масъуллар томонидан рамазон ойини бошланиш куни эълон қилинганини эшитадилар-у, лекин ўзга мамлакатларда бошқа кун эканини билиб, қалбларида юқоридаги фатвога қониқиш ҳосил бўлмаганидан эртаси куни ҳам ўзаро рўза тутмай юраверадилар.\nАфсуски, бу ҳолат ҳар йили юз беряпти, тўхтагани йўқ!\nБундай ҳолатда нима қилишимиз керак?...\nЯхшиси келинг, барчамиз бир ҳақиқатга эътиборимизни қаратайлик.\nАзизлар! Шариат масалалари борасида масъул бўлмаган, шу билан бирга илмсиз бўлган кишилар бундай ишга аралашишлари, ёки ўзларидан келиб чиқиб ёхуд бошқа мамлакатларга қараб турли хил фикрларни билдиришлари ва бу орқали инсонлар орасида шак-шубҳаларни пайдо қилишлари беҳудага вақтни сарфлаш ҳамда ўринсиз чираниш ҳисобланади. Набий алайҳиссалом марҳамат қилиб айтганлар: “Киши исломининг гўзаллиги – уни ўзига муҳим бўлмаган (беҳуда) нарсаларни тарк қилишидир” (Ибн Мажжа саҳиҳлари, Абу Ҳурайра ривояти: 3966 - ҳ).\nАллоҳ таоло бандаларига вожиб қилган нарсалар икки қисмдир.\n1. Аллоҳ таолонинг ҳар бир шахс бевосита тўғридан-тўғри ўзи бажарадиган буйруқлари. Бу қисмда ҳар бир киши ўзига буюрилган вожибларни адо қилиши ҳақида масъул бўлади.\n2. Аллоҳ таолонинг бандаларига билвосита яъни, мусулмонларнинг ишбошилари – муфтийлар, имомлари томонидан буюрадиган вожиботлари. Ушбу қисмдаги масъулиятни ана шу ишбоши – раҳбар ўз зиммасига олади. Чиқарган фатвоси тўғри бўлса, нур устига..... Мабодо хато қилиб қўйса ҳам унинг гуноҳи барчани қамраб олмайди, балки ўзига тегишли бўлади, халос. Мана шу иккала ҳолатда ҳам яъни, тўғри топиши ёки хато қилиб қўйиши мумкин бўлган ҳолатда ҳам барча инсонлар ўзларининг пешвосига эргашишлари, улар йўллаган йўлдан юришлари лозим бўлади.\nБу эса Аллоҳ таолонинг буйруғига итоат этиш демакдир.\n“Эй иймон келтирганлар! Аллоҳга итоат қилинг, Пайғамбарга ва ўзингиздан бўлган ишбошиларга итоат қилинг”. (Нисо: 59)\nДемак, бир юртнинг диний раҳбари “Бу кеча рамозоннинг сўнги куни, эртага ҳайит” деб эълон қилар экан барчамизга ушбу буйруққа амал қилишимиз лозим бўлади. Аксинча, бу фатвонинг зиддига амал қилиб бу мавзуни кимларгадир “тасалли” қилиб олмоғимиз ёхуд ҳар қандай йиғилиш, ўтириш қилиб ўзаро фитна ўчоғини ёқиб фалон-фалон мамлакатларни бир-бирига қиёслашимиз, шунингдек юқорида таъкидлаганимиздек: “Фалон мамлакатда бугун ҳайит экан, биз эса рўзамиз ёки бугун бизда ҳайит бўлса, фалон давлат рўзаларини очмабдилар” шу каби мусулмонларнинг қалбларида ўзларининг диний раҳбарларига нисбатан ёмон кўриш, нафратланиш ҳис-туйғусини уйғотадиган турли хил фитна гапларни тарқатишимиз жоиз эмасдир. Чунки, бу нарсалар фақат ва фақат мусулмонлар орасида парокандаликни олиб келади. Бу нарса шайтон очган эшик ҳисобланади. Бу эшикнинг ортида фақат тарқоқлик, ўзаро ихтилофликлар ётибди. Аллоҳ таоло ушбу эшикнинг ортидан киришга биз мусулмонларга буюрмаган, қолаверса, бу иш борасида бошни қотиришимизга масъулиятни юкламаган. Бу иш инсоннинг вақтини, умрини беҳудага суворадиган, Аллоҳ таоло унга киришишимиздан қайтарган ишлардандир. Аллоҳ таоло неча йиллардан буён давом этиб келаётган, баъзи инсонлар наздида одат тусига кирган бу ишларга барҳам берсин!\nХулоса ўрнида айтиш лозимки, ижтимоий ишларни Аллоҳ таоло ёлғиз шахслар, фуқороларга боғлаб қўймаган. Балки, бундай ишларни мусулмонлар раҳбарларига топширган. Тўғри, гоҳида ишбоши ҳам хато қилиши мумкин. Лекин уларнинг йўл қўйган хатолари ҳақида қиёматда бизлар сўралмаймиз. Балки бизлар Қуръони каримдаги ояти карималар ҳамда ҳадиси шарифларда келган буйруғ-у ўгитларга амал тариқасида раҳбарларимиз фатволарига эргашмоғимиз лозимдир.\nАзизлар! Мабодо эртанги кунда юқорида айтганимиздек, бирор кишиларни ўзаро йиғилишиб олиб, шу каби фитналарни тарқатаётганини кўриб қолсак, ёки эшитиб қолсак, бу очилган эшикни ёпиб қўймоғимиз, айтаётган сўзлари-ю, қилаётган ишлари бекордан-бекорга вақтларини зойеъ қилиш, беҳудага ўзларини машаққатга солиш эканини уқтиришимиз, бу ишнинг лағв эканини айтиб, мусулмонларнинг якдиллиги, бирлигини сақлаб қолишимиз лозим бўлади. Унинг ўрнига атрофимизда эртанги кун - қиёмат куни саволга тортилишимиз мумкин бўлган, ўзимизга таъаллуқли қанча-қанча қилишимиз лозим нарсалар бор, яхшиси мана шу нарсалар билан машғул бўлиб, камчиликларимизни ўнглашимиз зарурдир.\nАссалому алайкум ва раҳматуллоҳи ва баракатуҳу!\nРўзанинг ҳикматлари ва умумий фойдалари\nРўза тутган кишининг тақводорлиги зиёдалашади. Алл..\nТашна кўнгилларга мурожаат... Рамазон кечалари....\nЭй аёл, эй нозик хилқат.. Ушбу муборак кечаларни ..\nРўзада биздан нима талаб қилинади?\nАлҳамдулиллаҳ, муборак Рамазон ойи бошланди. Биз б..\nСалмон Форсий анҳудан ривоят қилинади: “Расулулло..\nРамазони шариф мукаррам ой. Ундан унумли фойдалани..\n2- 93. Аҳду паймонингизни олганимизни ва: «Биз сизга берган нарсани қувват билан олинг ва қулоқ солинг», – дея устингизга Турни кўтарганимизни эсланг. Улар: «Эшитдик лекин осий бўлдик», – дедилар. Куфрлари сабабли қалбларига бузоқ сингдирилди. Айт: «Агар мўмин бўлсангиз, сизнинг «иймон»ингиз қандай ҳам ёмон нарсага буюради!»\nМенга бировлар ҳақида гап ташийдиган одамга ишонмайдиган бўлдим, чунки бировларга ҳам мен ҳақимда гап ташиши аниқ.


Яқинда Қарши шаҳрида Алишер Навоий номидаги маданият ва истироҳат боғи директори Шаҳзод Икромов билан у раҳбарлик қилаётган маскан ҳудудини айландик. Бир соатлик боғ сайри - ўзига хос "Соғлом ҳаёт учун 5 минг қадам" акцияси нафақат соғлиқни мустаҳкамлаш, балки фикр алмашиш нуқтаи назаридан ҳам иккаламиз учун анча фойдали бўлди. Мен ишхонамнинг ёнгинасида жойлашган боғда кейинги пайтларда рўй бераётган катта ўзгаришларнинг ҳақиқий миқёсини англагандек бўлдим, суҳбатдошим эса айрим таниш манзараларга бошқача кўз билан қарай бошлади чамамда.\nДастлаб вилоят мусиқали драма театри орқа томонидан ўтиб, у ердаги қурилиши "минг йил"дан буён тугалланмай келаётган антиқа дизайнли иморатни муҳокама қилдик. Унинг "номаълум" эгаси бу бинони чала қурилган ҳолатда ташлаб қўйиб, нима фойда кўрар экан, дея ҳайрон қолдик. Кейин эса кўчирилган аттракционнинг бузилмай қолган пойдеворини кўриб, бетонлаб ташланган ернинг аҳволига ачиндик.\n- Алишер Навоий номидаги маданият ва истироҳат боғи 1972 йилда фойдаланишга топширилган бўлиб, ҳозир унинг умумий майдони 34 гектарни ташкил этади, - деди "парк" директори эски "Сюрприз" аттракциони ёнига борганимизда. - Истироҳат боғимизга туташ ҳудудларда яна бир қатор дам олиш масканлари - "ASI Park", кўллар мажмуаси ва ҳали эндигина қурилаётган аквапарк жойлашган. Уларнинг ери ҳам, фаолияти ҳам алоҳида. Бевосита боғимиз ҳудудида 42 та каттаю кичик аттракцион бор, уларнинг 6 таси ташкилотимиз тасарруфида, қолганлари тадбиркорларники.\nШаҳзод Икромов масканда ўрнатилган ва аксарияти маънан эскирган аттракционларга эътиборимизни қаратар экан, ўтган йилдан бошлаб боғда кенг миқёсли янгиланиш ва бунёдкорлик ишлари олиб борилаётганини ҳам эслатди.\n- Аллақачон кўрган бўлсангиз керак, боғнинг Миллий банк ёнидаги дарвозасидан амфитеатргача ҳамда амфитеатрдан "Афсона" меҳмонхонасигача борадиган йўлларда замонавий велойўлакчалар барпо қилинди, - деди суҳбатдошим. - Амфитеатрнинг бир томонида автотураргоҳ пайдо бўлди, энди нариги томонида ҳам "стоянка" қурилади. Аввалдан Ҳумо қуши ҳайкали ўрнатилган жойда оқ қушлар, тулпор, кийик, чашма ва булоқлар акс этган меъморий композиция яратилди.\nИстироҳат боғи раҳбари билан Абдулла Орипов номидаги ихтисослаштирилган мактаб-интернатга олиб борувчи йўлакдан ҳаракатланар эканмиз, у ерда қад ростлаган китоб монументи ва табиат қўйнидаги электрон кутубхона айвончасини кўрдик.\n- Бу ишларни "1-сон комплекс лойиҳа қурилиш ва монтаж" хусусий корхонасининг тажрибали қурувчи ва дизайнерлари амалга оширишаяпти, - дея аниқлик киритади Шаҳзод Икромов. - Сал нарида жойлашган шахмат павильони ва майдони, бу спорт тури бўйича мусобақалар ўтказиладиган масканни ҳам шу жамоанинг вакиллари қуришган.\nСуҳбатдошим истироҳат боғидаги яратувчанлик давом этаётганини таъкидлаб, бир пайтлар болалар темир йўли фаолият юритган жойда келгусида зоопарк ташкил этиш, амфитеатр ва музей ўртасидаги каттагина майдонни эса келин-куёвлар сайр қиладиган гўзал ҳудудга айлантириш режалаштирилаётганини билдирди.\n- Алишер Навоий номидаги истироҳат боғида буюк шоирнинг ҳаёти ва ижоди билан боғлиқ композицияларни ҳам яратиш кўзда тутилганми? - деб савол бердим. Директор узоқ ўйланиб қолди...\n- Ҳақиқатан ҳам, икки-учта ҳикмат ва мен боя кўрсатган монументдаги китоблардан бирида "Алишер Навоий" деб ёзилганини ҳисобга олмаса, боғимизда бошқа ҳеч нарса (номидан ташқари, албатта) сўз мулкининг султони ҳақида эслатмайди, - дея тан олди мутасадди. - Шу пайтгача негадир бу ҳақда ўйлаб кўрмаган эканман.\nЎзаро суҳбат жараёнида бехосдан туғилган бу савол иккаламизни ҳам чуқур ўйловга солиб қўйди. Бир пайтлар (аввалги реконструкцияга қадар) истироҳат боғига кираверишда қоя тошларини ўпираётган Фарҳоднинг маҳобатли ҳайкали турганини эслаб, маскан ҳудудини хаёлан ҳам бир неча марта "айланиб" кўрдик. У ерларда кўплаб эски, бир хил ва бугунги кун талабларига деярли жавоб бермай қўйган аттракционлар учун жуда катта майдон ажратилгани, чала қурилган иморатдек қаровсиз ётган жойлар кўплиги, сюжети ноаниқ, ғояси номукаммал, бир-бири билан боғланмаган композицияларнинг алоҳида ўрни борлиги, аммо Алишер Навоийнинг ҳеч бўлмаса сурати учун жой топилмаганини афсус билан қайд этдик.\n- Ваҳоланки, бу масканда ягона концепция асосида, масалан, Навоий яшаган даврга хос усулда барпо этилган ва мушоиралар, навоийхонлик кечалари ўтказиш учун мўлжалланган майдон, китоб ва миниатюралар кўргазма зали, қолаверса, буюк мутафаккир ҳаёти, ижоди ва эзгу ишлари ҳақида ҳикоя қилувчи лавҳалар ёки музейдагидек инфокиосклар, асар қаҳрамонларининг ҳайкаллари ўрнатилган кичик хиёбон қад ростласа, маданият ва истироҳат боғи ҳар томонлама ўз номига муносиб бўлиб қолармиди?!\n"Парк" директори фикрларимни эшитиб маъқуллагандек бўлди:\n- Албатта, нур устига аъло нур бўларди!\nАммо унинг сўзларида бундай муҳим масалалар "юқори"да ҳал қилинади, деган маъно сезилиб турарди. Мен эса 9 февраль - Алишер Навоийнинг 580 йиллигигача вилоятимиз марказидаги маданият ва истироҳат боғида ақалли номи акс этган ёзув пайдо бўлсаям яхши эди, дея умид билдирдим...\nP.S. Дарвоқе, истироҳат боғида Алишер Навоийнинг хикматлари акс этган жуда кам сонли лавҳаларнинг бирида "Бефойда сўзни кўп айтма, фойдали сўзни кўп эшитурдин қайтма", деб ёзилган экан. Дам олиш масканининг реконструкцияси учун масъуллар ҳам шу хикматга амал қилиб, уни ўзича қайта қурмасдан, дастлаб кўпчиликнинг фикри билан қизиқиб кўришса ва лойиҳасини, аввал ваъда қилинганидек, ошкора муҳокамага қўйишса, Алишер Навоийнинг номи боғнинг фақатгина ҳужжатларида қолиб кетмасмиди...


Сайёҳларга Швейцариядаги қишлоқлардан бирини суратга олиш тақиқлаб қўйилди\n01:21 / 01.06.2017\nШвейцариядаги Бергюн қишлоғи маъмурияти сайёҳларга қишлоқни суратга олишни тақиқлаб қўйишга қарор қилди. Бунга эса қишлоқдаги манзаралар жуда чиройлилиги сабаб бўлди. Бу ҳақда сайёҳлик бўйича маҳаллий офис маълум қилди.\nШвейцариянинг шарқида тоғлар орасида жойлашган қишлоқ кенгаши бу тақиқловни киритиш учун 29 май куни овоз берган. "Таътилда олинган ва ижтимоий тармоқларда жойлаштирилган чиройли суратлар уларни томоша қилувчиларни ўша гўзал масканда эмасликлари сабабли бахтсиз қилиши илмий исботланган", деб айтилди хабарда.\nҚишлоқ мэри Питер Николай сайёҳларни Бергюнга келиб, бу барча чиройни ўз кўзлари билан кўришга чорлади. Сайёҳлик офиси қишлоқ суратларини ижтимоий тармоқлардаги аккаунтларидан ўчириб ташлаган. Бундан буён қишлоқни суратга оладиганларга 5 евролик жарима солинади.\nҚишлоқнинг сайёҳлик бўйича директори Марк-Андреа Барандуннинг айтишича, бундай тақиқлов қишлоққа эътиборни жалб қилишга қаратилган реклама ҳийласи ҳисобланади. Шу билан бирга унинг таъкидлашича, бу меъёр ҳазил эмас, у чинакамига маҳаллий маъмурият томондан тасдиқланган. Барандуннинг таъкидлашича, амалиётда бу "қоидабузарлик" учун жарима солиш жазоси қўлланиши даргумон.\nШвейцария сайёҳ қоидабузарлик


Мутахассис биринчи ўлимга олиб келган ҳантавирусни коронавирус билан таққослади - 26.03.2020, Sputnik Ўзбекистон\nМутахассис биринчи ўлимга олиб келган ҳантавирусни коронавирус билан таққослади\nМутахассиснинг фикрига кўра, ҳантавируслар одамларга маълум бир хавф туғдиради. Аммо у янги турдаги коронавирус каби оқибатларга олиб келмайди. 26.03.2020, Sputnik Ўзбекистон\nМутахассиснинг фикрига кўра, ҳантавируслар одамларга маълум бир хавф туғдиради. Аммо у янги турдаги коронавирус каби оқибатларга олиб келмайди.\nТОШКЕНТ, 26 мар - Sputnik. Хитойда аниқланган ҳантавируснинг одамларга COVID-19 коронавирусига қараганда хавфи камроқдир. Бу ҳақда тиббиёт фанлари доктори, Россия Табиий фанлар академияси ва Нью-Йорк Фанлар академиясининг аъзоси Анатолий Альштейн Ura.ru порталига берган интервьюсида маълум қилди.\nИлгари Хитойда Юннан провинцияси фуқароси ишга кетаётиб автобусда вафот этгани ҳақида хабар берилган эди. Унинг ҳантавирус учун тести мусбат бўлиб чиққан, қолган 32 нафар йўловчилар ҳам синовдан ўтган.\n“Ҳозирда COVID-19 коронавируси келтириб чиқарганидек катта эпидемияларни ҳантавируслар келтириб чиқармайди”, - дея деди Альштейн сўзларидан иқтибос келтиради РИА Новости.\nМутахассис ҳантавируслар одамларга маълум бир хавф туғдиради, деган хулосага келди, аммо у янги турдаги коронавирус каби оқибатларга олиб келмайди.\nОдамлар кемирувчилар ёки уларнинг чиқиндиларидан ҳантавирус юқтириши мумкин. Одамдан одамга юқиши унга хос эмас, шунга ўхшаш ҳолатлар фақат Аргентина ва Чилида қайд этилган. Айрим турдаги ҳашаротлар билан озуқаланадиган кўршапалаклар чақиши натижасида юқтириш ҳолатлари ҳам маълум. Кўпинча одамлар иссиқ ва қуруқ мавсумларда, ўрмонда сайр қилиш учун борганларида юқтиришади.\nАломатлар орасида иситма, қон кетиш ва буйрак зарарланиши бўлади.\nБутунжаҳон соғлиқни сақлаш ташкилоти маълумотларига кўра, дунёда коронавируснинг янги турини юқтирганлар сони 414 мингдан ошди, ўлим ҳолатлари 18 мингдан ошди.\nЎзбекистонда 65 киши касалланган, улардан 5 нафари тузалиш арафасида. Мамлакатда 20 мингдан ортиқ киши карантинда.


Покистондаги самолёт ҳалокатида бир неча киши омон қолгани маълум бўлди | Qalampir.uz\nПокистондаги самолёт ҳалокатида бир неча киши омон қолгани маълум бўлди\nОлам\t22 Май 23:01 6502\nПокистондаги самолёт ҳалокати жойидан фоторепортаж\nПокистоннинг Карачи аэропорти яқинида авария натижасида тирик қолганлар бор. Бу ҳақда “Associated Press” нашри хабар берди\nТаъкидланишича, самолёт йўловчиларининг камида икки нафари тирик. Айни пайтда, маҳаллий телеканаллар самолётнинг олдинги қаторида ўтирган учта йўловчининг тирик қолгани ҳақида хабар беришди. Самолёт бортида жами 107 киши бўлган.\nАввалроқ, Карачи мери Васим Ахтар самолёт бортида бўлганларнинг ҳаммаси ҳалок бўлганини айтганди. Гувоҳларнинг сўзларига кўра, Airbus А320 камида икки марта қўнишга уринган.\nМаълумот учун, Покистон халқаро ҳаво йўлларига тегишли Airbus 320 йўловчи самолёти бугун, 22 май куни Карачи аэропорти яқинида ҳалокатга учради. Самолёт Лаҳор-Карачи йўналиши бўйлаб ҳаракатланиб, Карачидаги Женни халқаро аэропортига қўнмасдан олдин қулаб тушди.\nМаъмурий маркази Карачи шаҳри бўлган Синд вилоятининг маъмурлари самолёт аҳоли зич жойлашган ҳудудга қулаганини маълум қилди.\nПокистон Самолёт ҳалокати\n25 Май 16:12 38290\n25 Май 23:18 34646\n26 Май 14:40 31846\n26 Май 09:01 23683\n25 Май 11:09 21958


Lotinchada 12 октябр 2020, 17:56 Жаҳон\nШимолий Корея раҳбари кўз ёшларини тўкиб хатолари учун кечирим сўради\nШимолий Корея раҳбари Ким Чен Ин халқ олдида қилган хатолари учун кўз ёшларини тўкиб узр сўради. Таъкидланишича, КХДР раҳбари Корея Ишчилар партиясининг 75 йиллиги шарафига қилган нутқининг деярли учдан бир қисмида мамлакат халқига миннатдорчилик билдирди. Шунингдек, у уларнинг ҳаётини яхшилай олмаганидан афсусда эканлигини айтди. «Халқимиз менга ишонар эди, уларнинг ишончи осмон қадар баланд ва денгиз каби чуқур эди, лекин мен ҳар доим ҳам уларнинг умидларини қондира олмадим. Чиндан ҳам афсусдаман», — деди Ким Чен Ин. — lenta.ru\nУкраина президенти ўз лавозимини тарк этишга тайёрлигини айтди\nУкраина президенти Владимир Зеленский BBC билан суҳбатда Донбассдаги урушни тугата олмаса, ўз лавозимини тарк этишга тайёрлигини эълон қилди. «Мен учун бу умуман муаммо эмас. Мен рейтинг ва кучга ёпишмаяпман. Aгар мен урушни тугата олмасам, у ҳолда бу фожиали воқеани тугатишга қодир бошқа одам келиши керак», — дея изоҳ берди Украина президенти. — ВВС\nҚирғизистон собиқ президенти Сооронбай Жээнбековни истеъфога чиқишга чақирди\nҚирғизистоннинг собиқ президенти Aлмазбек Aтамбаев республиканинг амалдаги раҳбари Сооронбай Жээнбековни зудлик билан истеъфога чиқишга чақирди. «Сооронбай Жээнбеков Садир Жапаровга ваъда бергани каби зудлик билан истеъфога чиқиши керак. Ва барчамиз бунга эришишимиз керак. Aкс ҳолда, тез орада жуда кеч бўлади», — деб ёзган Aтамбаев баёнотида. Собиқ давлат раҳбарининг сўзларига кўра, 5 октабрдаги тартибсизликлар ортидан «мухолифат лагерида келишмовчиликлар бошланиб, раҳбарлар бир-бири билан зиддиятда бўлганларида, улар асосий нарсани қўлдан бой беришди… Сооронбай клан ёрдамида ўз позицияларини мустаҳкамлай бошлади». — РИА Новости\nХитойда Циндао шаҳрининг бутун аҳолиси коронавирусга текширилади\nХитойнинг Циндао шаҳри ҳокимияти бутун аҳолини коронавирусига текширади. Шаҳарда тўққиз миллион киши истиқомат қилади. Бунга касалликнинг янги аниқланиш ҳолатлари сабаб бўлди. Зарарланганлар асосан чет элдан қайтиб келган хитойликлар даволанадиган касалхонада аниқланди. Aниқланган ҳолатларнинг ярмида касаллик симптомлари кузатилмади. — lenta.ru\n11 октябрь куни Беларусда август ойидаги президентлик сайловлари натижаларидан норози бўлганларнинг «Ғурур марши» бўлиб ўтди. Мамлакат бўйлаб полиция 600 кишини ҳибсга олди. Беларуснинг «Весна» инсон ҳуқуқлари маркази сайтида ҳибсга олинганларнинг рўйхати доимий равишда янгиланади. — Газета.uz\nЭмомали Раҳмон президентлик сайловларда ғолиб бўлди\n11 октябрь куни Тожикистонда бўлиб ўтган президентлик сайловларида амалдаги президент Эмомали Раҳмон 90,92% овоз билан ғолиб бўлди. Сайловда қатнашиш кўрсаткичи 85,39% ни ташкил қилди, яъни рўйхатдан ўтказилган 4,9 миллион фуқародан 4,2 миллион нафари сайловларда иштирок этди. Шулардан 90,92%, яъни 3,8 миллион қатнашчи Эмомали Раҳмонга овоз берган. — Газета.uz\nАмерикалик Пол Милгром ва Роберт Уилсонлар аукционлар (ким ошди савдоси) назариясини такомиллаштиргани ва аукционнинг янги форматларини ихтиро қилгани учун Алфред Нобель хотирасига бағишланган Швеция давлат банкининг иқтисодиёт учун мукофотига сазовор бўлишди. — Газета.uz


ЯНГИ ҚОНУН ФУҚАРОЛАРГА ЕНГИЛЛИК ЯРАТМОҚДА - UzTV New York, Inc.\nЯНГИ ҚОНУН ФУҚАРОЛАРГА ЕНГИЛЛИК ЯРАТМОҚДА\n01/05/2015 | Filed under: SOCIETY,UZ TV NEWS | Posted by: admin\nЎтган йил 3 декабрда қабул қилинган “Жисмоний ва юридик шахсларнинг мурожаатлари тўғрисида”ги Ўзбекистон Республикасининг Қонуни жисмоний ва юридик шахсларнинг мурожаат этиш тартибини янада такомиллаштирди.\nМазкур Қонун билан 2002 йил 13 декабрда кабул қилинган янги тахрирдаги «Фуқароларнинг мурожаатлари тўғрисида»ги Ўзбекистон Республикасининг қонуни ва бошқа бир қатор қонунлар бекор қилинди.\nЯнги Қонун қабул қилиниши натижасида юридик шахсларнинг мурожаатларини кўриб чиқиш билан боғлиқ ижтимоий муносабатлар ҳуқуқий тартибга солинди. Ушбу соҳадаги қонунбузилиши учун жавобгарлик белгиланиб, давлат органларига, мансабдор шахсларга мурожаат қилиш тартиби аниқлаштирилди.\nҚонунда мурожаатларнинг шакллари, турлари, уларга қўйиладиган талаблар белгиланди. Жумладан, жисмоний ва юридик шахсларнинг вакилларини қабул қилиш, мурожаат этиш ҳуқуқларининг кафолатлари мустаҳкамланди.\nМурожаатларни бериш ва уларни кўриб чиқиш тартиби, муддатлари, мурожаатларни кўрмай қолдириш асослари, мурожаатларни кўриб чиқишда жисмоний ва юридик шахсларнинг ҳуқуқлари ҳамда давлат органларининг мажбуриятлари, моддий зарарнинг ўрнини қоплаш ва маънавий зиённи компенсация қилиш, мурожаатлар тўғрисидаги қонун ҳужжатларини бузганлик учун жавобгарликка оид қоидалар ҳам қонунда ўз ифодасини топди.\nЯнги қонуннинг аввалги «Фуқароларнинг мурожаатлари тўғрисида»ги қонундан бир қатор фарқли жиҳатлари мавжуд.\nХусусан, юридик шахсларнинг давлат органлари ва муассасаларига мурожаатлари соҳасидаги муносабатлари илгари қонун йўли билан тартибга солинмаган эди. Энди бу қонун билан ушбу масала ҳам мустаҳкамланди.\nҚонунда замон талабларидан келиб чиқиб, электрон шаклда мурожаат қилиш ҳуқуқий жиҳатдан мустаҳкамланди.\nЭндиликда жисмоний ва юридик шахслар белгиланган тартибда ахборот-коммуникация технологияларидан фойдаланган ҳолда тегишли идора ёки мансабдор шахсларга мурожаат қилиши мумкин.\nЖисмоний шахсларни ва юридик шахсларнинг вакилларини кабул қилиш жадвалида қабул вақти ва жойи кўрсатилиши ҳамда қабулга олдиндан ёзилиш тўғрисидаги ахборот мавжуд бўлиши шарт.\nБундай жадвал маъмурий бинонинг ҳамма кўриши мумкин бўлган жойларига жойлаштирилади. Қабул қилиш тартиби давлат органларининг расмий веб-сайтларида ҳам эълон қилинади.\nДавлат органларининг қабулни ўтказувчи раҳбарлари ёки бошқа ваколатли шахслари ҳар қандай масалалар, шу жумладан, ўз ваколатларига кирмайдиган масалалар бўйича мурожаат этилганда қабулни рад этишга ҳакли эмас, фақатгина уларнинг шундай хусусиятга эга бўлган илгариги мурожаати бўйича қарор қабул қилинган бўлса ва бу ҳақида уларга ушбу қонунда белгиланган тартибда хабар қилинган бўлса, қабул рад этилиши мумкин.\nШахсий қабул давомида давлат органининг раҳбари карорига кўра ҳамда мурожаат этувчининг ёзма розилиги билан махсус техника воситалари (аудио ва видео ёзув, шунингдек, фотосуратга олиш) қўлланилиши мумкин. Давлат органларининг раҳбарлари ёки бошқа ваколатли шахслари томонидан сайёр шахсий қабуллар ташкил этилиши мумкин.\nМурожаатда қўйилган масалалар хўжалик юритувчи субъектлар фаолиятига дахлдор бўлса, уларнинг вакиллари мурожаатни кўриб чиқишда иштирок этиш учун давлат органлари томонидан ўз ваколатлари доирасида жалб этилади.\nЖисмоний ва юридик шахслар ўз мурожаатларини улар кўриб чиқилгунига қадар ва кўриб чиқилаётган вақтда мурожаат юзасидан қарор қабул қилингунига қадар ёзма ёхуд электрон шаклда ариза бериш орқали қайтариб олиш ҳуқуқига эга. Мурожаатни қайтариб олиш ҳақидаги ариза давлат органлари томонидан қонунбузилишини аниқлаш ва бартараф этиш бўйича чоралар кўрилишини истисно этмайди.\nМурожаатларга жавоблар, мумкин қадар, мурожаат этилган тилда баён қилиниши, мурожаатда кўрсатилган ҳар бир масала бўйича важларни рад этувчи ёки тасдиқловчи аниқ асосларни (заруратга караб қонун ҳужжатлари нормаларига ҳаволалар қилинган ҳолда) ўз ичига олган бўлиши керак.\nМурожаатларни кўриб чиқаётган давлат органларида жисмоний ва юридик шахсларнинг ҳуқуқлари, эркинликлари ҳамда қонуний манфаатлари. Шунингдек, жамият ва давлат манфаатлари бузилишини келтириб чиқарувчи сабабларни аниқлаш ҳамда бартараф этиш мақсадида мурожаатларни бир йилда камида бир марта умумлаштирилиб ва таҳлил қилиб борилади.\nҚонунда мурожаатлар тури ва шаклидан қатъи назар, улар электрон ёки оғзаки бўладими, бир хил аҳамиятга эгалиги мустаҳкамланди.\nҚонунга кўра электрон мурожаат электрон рақамли имзо билан тасдиқланган ва электрон ҳужжатнинг уни идентификация қилиш имкониятини берадиган бошқа реквизитларига эга бўлган электрон ҳужжат шаклида бўлиши керак.\nҚонун мурожаат этиш ҳуқуқларининг бир қатор кафолатларини ўзида мустаҳкамлаган бўлиб, унга кўра мурожаат этиш ҳуқуқидан фойдаланилаётганда камситишга йўл қўйилмайди.\nМурожаатлар давлат органлари томонидан қабул қилиниши ва кўриб чиқилиши шарт. Жисмоний ёки юридик шахс мурожаатни қабул қилиш ва кўриб чиқиш қонунга хилоф равишда рад этилганлиги устидан бўйсунув тартибида юқори турувчи органга ёхуд бевосита судга шикоят қилишга ҳақли.\nБундан ташкари, мурожаатлар муносабати билан аён бўлиб колган маълумотлар ошкор этилмаслиги, жисмоний ва юридик шахсларнинг мурожаатлари муносабати билан уларнинг хавфсизлиги кафолатлари ҳам қонунда ўз ифодасини топган.\nҚонунда мурожаатларни кўрмай қолдириш асослари ҳам белгиланган. Унга кўра, аноним мурожаатлар, жисмоний ва юридик шахсларнинг вакиллари орқали берилган мурожаатлар, уларнинг ваколатини тасдиқловчи ҳужжатлар мавжуд бўлмаган тақдирда, қонунда белгиланган бошқа талабларга мувофиқ бўлмаган мурожаатлар кўриб чиқилмайди.\nАноним мурожаатлар деганда жисмоний шахснинг фамилияси (исми, отасининг исми), унинг яшаш жойи тўғрисидаги маълумотлар ёки юридик шахснинг тўлиқ номи, унинг жойлашган ери (почта манзили) тўғрисидаги маълумотлар кўрсатилмаган ёхуд улар ҳақида ёлғон маълумотлар кўрсатилган, шунингдек, имзо (электрон рақамли имзо) билан тасдиқланмаган мурожаатлар тушунилади.\nМухтасар айтганда, мазкур қонун фуқароларнинг ҳуқуқ ва эркинликларини, юридик шахсларнинг қонуний манфаатларини ҳимоя қилишнинг қўшимча кафолатларини белгилайди. Давлат органларининг ушбу соҳадаги ишини сифат жиҳатидан юқори даражага кўтаришга ҳуқуқий замин яратади.


14:02 / 27.04.2016\neBay корпорациясининг 2016 йил биринчи чорак учун соф даромади ўтган йил шу давр билан таққослаганда 23 фоизга тушиб кетди ва 482 миллион долларни ташкил этди. Бу ҳақда компания матбуот хизмати маълум қилди.\nКомпания даромади эса йилнинг биринчи уч ойи мобайнида 3,7 фоизга ошиб 2,14 миллиард долларга етди.\n2016 йилнинг иккинчи чорагида компания ўз даромади 2,14-2,19 миллиард доллар, 2016 йил охири бўйича умумий 8,6-8,8 миллиард доллар бўлишини прогноз қилмоқда.\neBay ҳар қандай маҳсулотлар савдоси билан шуғулланувчи жаҳондаги энг йирик интернет-аукцион ҳисобланади (eBay.com веб-сайтини бошқаради). 2016 йилда компаниянинг соф фойдаси 52,8 миллион долларни ташкил этган.


Кўз қизарганда 10 чора - 15 Октября 2016 - www.SheJoT.CoM\nГлавная » 2016 » Октябрь » 15 » Кўз қизарганда 10 чора\nКўз қизарганда 10 чора\nНега кўзингиз қизаради? Қачон: эрталабми ёки иш жараёнидан кейинми? Саволларни ўйлаб кўринг. Кўздаги қизиллик кўз касалликлари, шамоллаш, аллергия билан боғлиқ бўлиши мумкин.\nКўз шиллиқ қавати қуруқлашиб қолса ҳам, қизиллик юзага келади. Кўзда қичишиш кузатилса, безовталиклардан дарак бўлади. Шунингдек, кондиционер, тамаки тутуни, ҳаво намлигининг меъёрда эмаслиги кабилар ҳам кўз қизаришини келтириб чиқаради.\nБезовталикларни бартараф этишда кўз томчиларидан камроқ фойдаланинг. Иложи бўлса, фақат шифокор буюрганларинигина танланг. Чунки мунтазам томчилардан фойдаланиш акс таъсир кўрсатиб, турли муаммоларга сабаб бўлади.\nКўз қовоқларини пардоз воситаларидан тозалаб олгач, иссиқ-совуқ ванна қилинг. Бунинг учун пахта бўлагини аввал қайнатиб илитилган сувда намлаб, кўз устига босиб туринг. 2 дақиқадан сўнг совуқ сувда намланган пахта билан алиштиринг.\nУйқуга ётишдан олдин кўз устига кўк чой дамламасидан компресс қилинг. 2-3 дақиқалик компрес кўз томирларига ижобий таъсир этади.\n1 ош қошиқ иттиканак (череда) ни 1 ст. қайнаб турган сувга дамланг. Илигач, докадан ўтказинг. Сўнг кўз устига компресс сифатида фойдаланишингиз мумкин. Бу усул айниқса аллергик ҳолатларда асқотади.\nПаракланган барра бодринг ҳам кўзлар учун фойдали. Кўз терисини озиқлантириб, намлантиради. Қолаверса, куннинг исталган вақти бажариш мумкинлиги билан ҳам қулай.\nКун давомида кўпроқ суюқлик ичинг. Аммо газланган бўлмасин. Наъматак, кўк чой, мева шарбатлари айни муддао.\nКўз толиқиши юзага келмаслиги учун иш вақти кичик танаффус қилишга одатланинг. Бунда кўз учун турли машқларни бажариш мумкин. Масалан, нигоҳни кескин бошқа нарса ёки ҳолатга қаратиш.\nКўча-куйда қуёшдан ҳимояловчи кўзойнаклардан фойдаланинг. Бу нафақат кўзлар балки кўз атрофидаги тери учун ҳам асқатади.\nКатегория: Foydali maslahatlar / Полезны советы | Просмотров: 278 | Добавил: iphone | Теги: #habarlar, #uznews, #новости, #newsuz, #Yangiliklar, #ahborot, #Yangilik, #news, #xabarlar | Рейтинг: 0.0/0


ОАВ: АҚШда камида 14 турдаги коронавирус вакциналари ишлаб чиқилмоқда\nАҚШда камида 14 турдаги вакциналар ишлаб чиқилмоқда, дея хабар беради NBC News АҚШ президенти Дональд Трамп маъмуриятидаги манбага таяниб.\n“Supersonic Speed” лойиҳаси доирасида ишлаб чиқилаётган вакциналар сони 93 тадан 14 тага қисқартирилган. Кейинги икки ҳафта ичида қўшимча синовлар ўтказилади, шундан сўнг 6-8 турдаги вакциналар қолади. Улар клиник тадқиқотларнинг кейинги босқичларига ўтади.\nПрезидент маъмурияти ходимининг сўзларига кўра, натижада келгуси йилда ишлатиладиган 3-4 турдаги коронавирус вакцинаси яратилади. У бир ёки бир нечта вакциналар CОVID-19 билан курашишда муваффақиятли бўлиши мумкинлигини таъкидлади.


Хисор тоғларида бўрилар еган шоир Мухтор Комилни хотирлаб… | ДУНЁ ЎЗБЕКЛАРИ | Mobile Version\nХисор тоғларида бўрилар еган шоир Мухтор Комилни хотирлаб…\n02/08/2021 Ismat Khushev Муносабат\n“Юракнинг бир банди узилган кеча”.. Хисор тоғларида бўрилар еган шоир Мухтор Комилни хотирлаб…\n“Ё, худойим, 21 асрда Хисор тоғларидаги оч бўри ҳам… шоирни ейди..” дедим бу хабардан ларзага тушиб.\nУч – тўрт кун олдин шоира Ҳалима Аҳмедова “Саломат, дўстимиз Мухтор Комилдан ажраб қолибмиз..У дарвеш муаммолардан сиқилиб тоққа.. чўпонларнинг олдига чиққан экан. Бўрилар еб кетибди..” деди. Тўғриси, Ҳалиманинг бу таҳлит .. яъни, у худди шу алпозда 2016 йил Шукур Содиқ ва Муҳаммад Ғаффорнинг вафоти ҳақида ҳам хабар айтгани учун..шу..шу хабар оҳангларидан юрагим зириллаб кетди.\nШоир Мухтор Комилни Хисор тоғларида бўрилар еб кетибди деган хабар..мендай Тошкент деган… сал кам 5 миллион одам яшайдиган шаҳарда ўз дарду – ҳаёли, муаммолари билан 44 автобусга осилиб ишга қатнайдиган ва сокин яшаб юрган одамни ларзага солган эди. Икки – уч кун бу хабарнинг таъсирида юрдим.\nДўстларим. Адабиёт ҳам ҳаётдай шафқатсиз эканки, ТВ экранлари, радио эфирлари ёки газета – журналида чиқиб турмасангиз, дарров.. аввал омма, оламон.. сўнг адабиёт аҳли ҳам.. ҳар кимни унутар экан. Дунёда вақтдан шафқатсиз куч йўқ. У ўз комига не – не довруғли шахслар, сиймолар ..Мухторга ўҳшаган қалб одамлари бўлган шоирларни ямлаб юборади. Мухторни ва зўр шоир бўлган… уйсизлик ва ишсизликдан Сурхондарёга кетган Шодмонқул Саломни ва Ўлжабой Қаршиев (..яна мен номини билмаган кимлар..) каби шоирларни шеърлари чиқмаётгани ёки ўзи кўринмаётгани учун унута бошладикми?.\nБалки, ҳамиша “менинг халқим” деб суянганим, Хиндистонда “Bobur was not mongol..” (!)яъни “Бобур мўғул эмас” деб талашганим, жуда мулойим ва чиройли хоразмлик аёлларнинг сокин интригалари, Хоразмга бўлган муҳаббатимни ўзгартира олмаган бўлса –да, хоразмликлар ҳам унутгандир мени ҳам..Ўзим туғилган юртнинг одамлари, кўчалари, хокимиятнинг қаттиқ деворлари, энди чироқлари ёнаётган симёғочлар, … Шовотнинг тўлаётган сувлари унутмоқдами?. Бизнинг номимиз вақт ва даврнинг толатўплари гирдобига сингиб кетмоқдами?.\nЎн йиллардан бери.. сим тўрга урилган парвона каби жамият ва ўзим оралиғимдаги сим тўрларини ёриб чиқишга кучим етмайди. Сим тўрлар бағримдан сўз ва шеърият таъсирида шаклланган инжа қалбимдан қонлар оқизди. Мен кимларни йўқотдим, йўқотганларим учун йўқолмоқдаманки, эй, фалак. Оҳларимизни ким эшитажак, ярадор қалбимнинг миллион – миллион сўзлари ..вақт сувларида номаълум тамонга оқмоқда..Бошқа ижодкорларнинг қадрсиз сўзлари каби..\nБу ёруғ оламда бизни яқиндан тиниган одамлар қолдими ўзи?. Улуғлар дунёдан ўтди, бошқа шоирлар…чи..?…\nИшонинг, бир оз мағрурроқ бўлганим учун студентликдан дўстим бўлган Мухтор Комилнинг “..эй, борэй Саломат Вафо бўлмай.. ҳар нарса бўл..” деган ҳазилини кўтарардим. Бошқа бирор… нада аёл ва на эркак зоти менга бу таҳлит сўзларни айтолмасди. У ҳамиша айтадиган сўзини таъсири кучини оширишни истагандай… сукут билан тикилиб, айни шу ҳолатда унинг кўзлари гапирарди..унинг қора катта кўзлари гапирарди. Кўзлари билан кулиб қарарди ул бечора. “Одам эмассизалар…Саломат..” дерди суҳбатларининг бирида. Чиндан бир шоирнинг абгор қисматига кўмакка узанадиган одам бўлолмадик. Сершовқин шаҳарлар, тош кўчалар ва тош деворлардан меҳр тополмай, тоққа бош олиб кетган шоирни…унинг туйғуларга тўла қалбини, жилмаядиган лаблари, изтироб ва севгига тўла кўзларини, муҳаббат ва шеърга тўла юрагини….бир вақт муштипар онаси ато этган оёқ ва қўлларини.. 21 асрда Хисор тоғларида оч қолган бўрилар еди. Бўри қиёфасидаги одамлар еди. Унинг синиқ қалам билан шеър ёзилган кир блокнотларининг қоғозларини тоғнинг ёввойи шамоллари учирди. Унинг ғижим варақлари эгасининг қонига ботди.\nЙўқ, мен “дўстим, сени асраб қола олмадик..” деган қизил сўзларни ёзолмайман. Қандай ёза оламанки, Хоразм, Фарғона, Сурхондарё ва Бухоронинг тоғу – тошлари, қумлари ва кўчаларида дайдиб юрган, ёки ошхонасида овқат пишираётган шоир хотиннинг… сўз фуқароси шоирларнинг боши устида ҳали ҳам бу қазои муаллақ осилиб турган бўлса..\nЭнди..Шўрлик Мухтор дарвеш шоирнинг интернетда расми ҳам йўқ экан. У… бу эски газетами, китобдан олинган суратдаги каби..ночор қиёфали одам эмас эди. У адабиёт давраларининг гули, руслар таъбири билан “…остроумний” ҳозир жавоб, ҳазилкаш… жуда фариштали йигит эди.\nШоир Амирқул Карим ўз саҳифаларида ёзганларидек, у ўз ТВда бир оз ишлаганидан сўнг, бирор жойга ишга жойлаша олмади. Унинг Тошкент шаҳрида доимий пропискаси бормиди билмайман. Беш миллион одамга бошпана бўлган Тошкент уни бағрига сиғдира олмади.\nШоир билан сўнгги кўришганимизга ҳам, билмадим, олти етти йиллар бўлганди. У бир марта Чилонзордан қўнғироқ қилиб, “Саломат, Ҳалма айнан “Ҳалма” дерди қашқадаёча талаффуз билан .. Ҳалма ва бошқа қизларни олиб, таксига миниб тез етиб келинглар. Биз кафе очдик. Сизларни мехмон қиламан..” деди. Бордик. У қашқадарёлик йигитлар билан қайсидир банкка қарашли кафени ижарага олишган экан. Биз одатдагидек, унга машҳур “..Йиғладим..” шеърини ўқитдик. Гўзал қашқарё лаҳчаси оҳанги билан берилиб ўқиди. Мен унга “..Мухтор, илтимос, энди шу кафеда.. ..жим ўтириб ишлагин..Оёққа турганингча.. бизга ўҳшайдган дўстларингни чақирмай тур..” дедим. Ва чўнтагида ўн сўм пули йўқ, аммо ..оламча ҳиммат ва икроми бор дўстимга раҳмим келиб, ўша ерга салфеткалар остига керагидан ортиқ пул қўйиб келганим ёдимда.\nАммо, дарвиш шоир бир куни қашқадарёдан телефон қилиб қолди. “Эй, Саломат жўра ( мард харектеринг билан ўғил бола бўлиб туғилишинг керак эди, дерди) кафе, бизди ишимиз эмас экан. Беш олти ойда ижарадан қарз бўлдик, бир бало қилиб тўладик. Ҳозир Қашқадарёда фермерчилик қилиб, ошқовоқ, карам ва лавлаги экаяпман. Биласанми қавоқларимни қаерга сотаяпман..Билмайман, дердим. Мен уларни Қаршидаги зонага сотаяпман..” дерди. Мен кулиб, “Мухтор, кадиларингни сотишга топган жойингни қара.” .деб кулишгандек.\nАслида у кади экканмиди, ёки кадини ҳазил маъносида айтаяптими, буни билмасдим.\nШоир Амирқул Карим таъкидлаганидек, Мухтор Комил ўзи катта шоир бўлгани чоғида на китоб чиқариш ва на Ўзбекистон Ёзувчилар уюшмасига аъзо бўлиш учун ҳаракат қилар эди. Унинг шеърлари 48 ёшга тўлганда қашқадарёлик ижодкорлар баёзининг 1 жилдида чиққан экан, халос. Мухтор Комил.. Тошкентда бутун умр ижара уйларда яшаган чоғида, на уй ва ёки на дача олишга интилди.\nУ 21 асрда .. миллатнинг буюк шоири Рауф Парфидан кейинги.. сўнгги дарвиш ўзбек шоирларидан бири эди.\nШоир Мухтор Комилнинг фожеали ўлимидан сўнг, ҳаёлимда қалб одами бўлган шоирларни қутқариш учун нелар қилса бўлар экан деб ўйладим. Чунки, улар бозорда савдо қилиб, ҳали ёзганимдай кафеда ишлаб пул тополмайди.\nДунё ёзувчилар уюшмалари ва пен клубларда ёзувчилар уюшмасига аъзо бўлган ёки бўлмаган ижодкорлар орасида Хитой девори йўқ. Америка, Россия, Қозоғистон ва ҳатто Туркияда китоби чиққан, аммо уюшмага аъзо бўлмаган ижодкорлар жамиятнинг , уюшманинг барча ижодий жараёнларида аралашиб юраверади.\nБизда қотиб қолган уюшма, “Ўзбекистон” кўчаси 1 уйнинг мустаҳкам ёпилган эшиклари, 6 қаватнинг кимсасиз йўлаклари…Ҳамма нарса режали, мажлисларга ҳам телефон қилиб номма – ном чақиришади. Мабодо, адашиб бориб қолсангиз, ўша ердаги мулозимларнинг норози нигоҳи остида чақирилмаган мехмондай..мажлис тугамай қочиб қутуласиз.\nЎзбекистон Ёзувчилар уюшмасининг раиси, устоз Муҳаммад Алига айтар сўзим бор. Устоз, мамлакатга номсиз лашкарлардек сочилиб кетган шоир ёзувчиларни… тоғларда бўрилар емасдан, улкан йўллада машиналар қоқиб кетмасдан, дашту – саҳроларда сувсизликдан ўлмасдан, пул ишлайман деб хорижга кетиб номсиз –нишонсиз йўқолмасдан..уларни Ёзувчилар уюшмасига чорланг. Ёзувчилар уюшмасининг қурултойини ўтказинг. У буюк ялангоёқ шоирларга: ” нима дардинг бор. Кел, шу уюшмага боғланиб тур” деб айтинг. Уларга..ҳатто..пул ҳам керак эмас. Сўз бандалари ва қуллари улар. Устоз, Ўзбекистон Ёзувчилар уюшмаси раиси лавозимида Шароф Рашидов, Комил Яшин, Сарвар Азимов, Абдулла Орипов ва Одил Ёқубовдек буюк ёзувчилар фаолият кўрсатганди. Устозлар яҳшими, ёмон ўз миссиясини бажарди:: ёзувчилар, уйлар, дала ҳовлилари ва машиналар олишди.\nАслида, устоз Муҳаммадали ака , аллақандай шўрпешона шоирни тоғда бўри еб кетганида сизнинг айбингиз йўқ. Энди, юракда бир армон борки, агар. Мухтор Комилга ўҳшаган шиорлар Тошкентда ўрнашиб кетганида..бундай фожеалар бўлмасмиди..\nПрезидентимиз Шавкат Мирзиёев жамиятнинг барча табақа вакиллари академиклар, суд-ҳуқуқ органлари, диний қўмита ва ёшлар ташкилоти вакиллари билан учрашди. Уларнинг йиллар давомида йиғилиб қолган муаммо ва истаклари ҳал қилинмоқда. Энди навбат Ўзбекистон Ёзувчилар уюшмасига келди. Президент қарори билан адиблар ҳиёбони ва адабиётчилар уйи қурилиши мўлжалланмоқда. Ўзбекистон Ёзувчилар уюшмаси фаолиятини такомиллаштириш билан бирга… ўзбек ёзувчиларининг ижодини хорижга тарғиб қилиш ва хорижий ёзувчилар ижодини ўзбекчага таржима қилиш учун Халқаро ижодий уйни ташкил қилиш кўзда тутилмоқда. Аммо..бу халқаро ижод уйи.. Ўзбекистон Ёзувчилар уюшмаси ташкилотининг тугатилишишига олиб келмаслиги керак. Ёзувчилар фаолиятига “Грастрат жасорати“ керак эмас. Чунки, кейинги вақтда.. “Ўзбектеатр” номли жуда яҳши фаолият кўрсататаётган ижодий бирлашма.. Маданият вазирлигининг қўшилиши ёки ажралиши билан, тугатилди. Афсус.. бу уюшмага буюк санъатчи Бернора Қориевадек инсонлар узоқ йиллар рахбарлик қилганди.\nХуллас, устоз Муҳаммад Али . Ўзбек шоирларини ..21 асрда Хисор тоғларда\nоч бўрилар еб кетмасан..”кел..” деб ҳузурингизга чақиринг..таасуфки….уларни фақат Сўзгина қутқаради.\nЗотан, хитой файласуфи Конфуцийнинг фикрича: “..адолатнинг замирида одоб ётибди. Одоб ва бурч муштараклиги, Конфуций хулосасига кўра жамиятнинг ахлоқ кодексини тутиб турувчи устунлар ҳисобланади ” .\nЁзувчи ва шоирлар ҳам жамиятнинг виждон ва ҳақиқат устунларидир. Бу устунларни қор – ёмғир ва вақтнинг азалий шамолларидан асрамоқ лозим.\n29 июль 2017. Тошкент.\nИсмат Хушевнинг Олмахон Ҳайитова ҳақидаги мақоласини ўқиб…\nШароф Убайдуллаев: Ўткир Султонов покизалик тимсоли эди…\n“Бугун дўстимнинг бу дунё ташвишларини ташлаб кетганига бир ой бўлди…”\nАзиз-авлиёлар юртига зиёрат (“Оқ мозор” қабристони ҳақида) 3-қисм\nҚодиржон Ботиров ҳақидаги мақолага илк муносабат (1)\n“Дунё ўзбеклари” тақдим этади – Бердиёр ЖУМАЕВ: МУНОЖОТ – ИЛТИЖО!\nБЕТАКРОРИМСАН?, ЯГОНАСАН,?… НЕГА ЯНА ТОЖИКИ СЎЗЛАР?\nШайх Муҳаммад Содиқ Самарқандийнинг «Исломий Давлат» ҳақидаги МУРОЖААТИ\nО.Латипов: Минг афсуски фейсбукка “болта” кўтариб кирадиганлар кўпайиб боряпти…\nТошкент шаҳар ИИББ фахрийларни байрам билан табриклашди


Танишинг: Туркияда оиласи билан люкс яхтасида дам олаётган гўёки қозоқ миллиардери, аслида, ўзбек Алижон Ироҳимовдир - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n09:36 - Танишинг: Туркияда оиласи билан люкс яхтасида дам олаётган гўёки қозоқ миллиардери, аслида, ўзбек Алижон Ироҳимовдир\nТуркиядаги энг катта “Миллиёт” газетасининг веб-саҳифасида 24 расм билан кеча хабар қилинишича, бу мамлакатнинг Эгей денгизига чиқадиган кўрфаз саҳилидаги Бодрум шаҳрига қозоқ миллиардери Алижон Иброҳимов тумуш ўртоғи ва 6 фарзанди ҳамда сони айтилмаган набиралари билан ўзининг Dynasty номли 4 қаватли, узунлиги 101 метр, қиймати 20 миллион доллар бўлган люкс/муҳташам яхтасида дам олиш учун 4 кун аввал келган. Яхтада 33 хизматчи бор. Маҳаллий ва хориждан келган туристлар бу яхтани расмга олиш билан овора эмишлар.\nБиз бу хабаримизга "Миллиёт" газетасидаги 24 расмдан иккитасини қўйдик. Расмлардан бирида Алижон Ироҳимовнинг ўзини, бошқасида Dynasty яхтасини кўрмоқдасиз.\nАлижон Иброҳимов оиласи билан шу атрофдаги бир балиқ ресторанида 3 соат овқатланиб, 1580 евро (сал кам 2 минг доллар) тўлабди ва турклар “баҳшиш”, бизда “чой пули” дейиладиган 420 евро қолдирибди.\nХабарда унинг 6 фарзанди ҳамда набиралари денгиздаги аквапаркда мазза қилишгани, денгизда чўмилишгани ва офтобда ётишгани, JET-SKIда учаётган қизларини қўримачилар қўригани расмлар билан ҳикоя қилинган. Миллиардер ва унинг оила аъзолари люкс автомобилларда шу яқин атрофдаги тарихий жойларни ҳам кезишибди.\nЭслатиш керакки, Бодрум шаҳри қадимги дунёнинг етти ажойиботидан бири ҳисобланадиган Галикарнас мақбарасининг қолдиқлари билан ҳам машҳурдир. Юнонлардан қолган бошқа тарихий жойлар ва ёдгорликлар ҳам кўп.\nАммо, туркларнинг газетаси бир нарсани эслатишни унутибди. Алижон Иброҳимов қозоқ миллиардери эмас, қозоғистонлик 6 миллиардердан бири бўлган ўзбекдир. У 1953 йили Фарғона вилоятида туғилган, аммо ёшлик йилларида аввал Қирғизистонга, кейин Қозоғистонга кўчиб кетган.\nКўриниб турибдики, у келажакни аввалдан кўра биладиган инсондир. У вақти келиб мустақилликка эришган ҳамма Совет республиклари тўла бозор иқтисодиётига ўтишини, хусусий бизнесга йўл очилишини, аммо Ўзбекистонда жиддий бизнес билан шуғулланиб бўлмаслигини, бу ерда Лубянка яратадиган тожиклар режими коммунистлардан қолган маъмурий бўйруқбозлик ситемасини сақлаб қолишини, бундай системанинг келажаги йўқлигини, у порхўрлик ва коррупция ботқоғида ўлишини ёшлигидаёқ тушунган ва Ўзбекистондан кўчиб кетган.\nАлижон Ироҳимов бугун ҳам Бодрумда қолиб, Туркияда бўладиган президентлик ва парламент сайловларини кузатиб-кузатмаслиги хабарда айтилмайди. Аммо, муҳим бўлгани бу эмас, ўзбеклар ичида шундай ишбилармон инсонлар борлиги. Хўш, нимага 25 миллиондан кўп ўзбек яшайдиган Ўзбекистонда бундай бой инвесторлар чиқмаяпти?


Очиқ маълумотлар рўйхати.\nДавлат очиқ маълумотлари (келгусида – Очиқ маълумотлар) – интернет тармоғида маълумотлар массиви форматида жойлаштирилган, инсон томонидан олдиндан ўзгартириш киритилмасдан (машина ўқийдиган) фойдаланиладиган ва автоматлаштирилган тарзда ишлов берилишини таъминлайдиган ҳамда эркин (бепул) фойдаланиладиган давлат ва маҳаллий ўзини ўзи идора қилиш органлари фаолияти тўғрисидаги маълумотлар.\nИнтернет-сайтнинг мазкур бобида Давлат солиқ қўмитасининг (келгусида - ДСҚ) очиқ маълумотлари нашр этилмоқда.\nОчиқ маълумотлар бўйича таклиф ва мулоҳазаларни «Жисмоний ва Юридик шахсларнинг мурожаатлари» интерактив хизмати ёрдамида юбориш лозим.\nДСҚ томонидан тақдим этилаётган «Очиқ маълумотлари» ни мазкур лицензия билан тасдиқланган қоидаларга биноан шартномасиз ишлатиш мумкин.\nДСҚ Очиқ маълумотларни нашр этиб, қуйида келтирилган талаблар асосида, фойдаланувчиларга Очиқ маълумотлардан муддатсиз, бепул, ноэксклюзив фойдаланиш ҳуқуқини беради.\nМазкур лицензия (келгусида Лицензия) асосида маълумотлардан қайта фойдаланиш\nОчиқ маълумотлар фойдаланувчиси қуйидаги ҳуқуқга эга:\nОчиқ маълумотларга ишлов бериш, нусха олиш, нашр этиш ва узатиш; Очиқ маълумотларни тарқатиш ва қайта саралаш; Очиқ маълумотларни соддалаштириш, ўзгартириш ва/ёки маълумот чиқариб олиш;\nОчиқ маълумотларни тижорат мақсадларда, яъни янги товар ишлаб чиқариш ва/ёки хизмат кўрсатиш жараёнида ишлатиш.\nОчиқ маълумотлар фойдаланувчисига ҳаволалар асл манбаасига таянганлик шарти билан маълумотлардан ҳар қандай мақсадларда (тижорат мақсадларида ҳам) фойдаланиш мумкин (асл манбааси эслатмасини жойлаштириш мажбур: URLдан фойдаланган ҳолда асл маълумотларни ўз ичига олган очиқ маълумотларнинг масъул шахси исми ва алоқа маълумотлари).\nОчиқ маълумотларнинг бепуллигини Лицензияга биноан ДСҚ кафиллигини олади.\nФойдаланувчи Очиқ маълумотларни қайта ишлашга ҳақли. Очиқ маълумотларни қайта ишлаш давомида жараёнга учинчи тарафни жалб қилмаслик, Очиқ маълумотларнинг мазмунини, асл манбаасини ҳамда охирги янгиланган вақтни бузиб кўрсатмаслик мажбуриятини олади.\nДСҚнинг ақлий мулкка бўлган ҳуқуқи, расмий www.soliq.uz Интернет-сайтга жойлаштирилган Очиқ маълумотлар учинчи шахснинг ақлий мулки эмаслигига кафолат беради.\nОчиқ маълумотларнинг ишлатилиши бўйича ДСҚ мажбурият олмайди.\nОчиқ маълумотлар номи\nКўчириб олишлар сони


10:47, 23.09.2019 // 93291\nБундан 66 миллион йил муқаддам Ерда умргузаронлик қилиб келган динозаврлар учун охирзамон куни бўлган эди. Ўшанда тахминан 81 километр ўлчамга эга улкан астероид ҳозирги Мексика кўрфази ҳудудига зарб билан келиб урилган ва тарихда мислсиз улкан глобал фожиани келтириб чиқарган. Оқибатда ўша пайтда Ерда мавжуд бўлган тирик мавжудотларнинг камида 75 фоиз қисми қирилиб битган.\nЎша даҳшатли кунда воқеалар қандай ривожланганини Техас университети геофизик олимлари томонидан тартиблаб чиқилган. Бунинг учун улар ўша астероид келиб урилган жой – Мексика кўрфазидаги Чиксулуб кратерига шўнғиб, 500 метрдан 1 300 метргача бўлган тубликлардан турли жинслардан намуналар олиб чиқди. Булар орасида астероид зарб билан келиб урилиши туфайли қаттиқ қизиб эриб кетган тошлар, кўмирга айланган қолдиқлар ҳамда сезиларли миқдордаги олтингугурт аниқланган. Булар эса мазкур жойга ҳақиқатан ҳам қандайдир ўта йирик жисм катта зарба билан келиб урилганига далолатдир.\nАстероид урилиши туфайли баландлиги бир неча юз метрга етадиган улкан цунами ҳосил бўлган. Дастлабки бир неча дақиқа ва соатлар мобайнида зарба кратери атрофидаги 130 метргача бўлган масофадаги тупроқ қатлами кўчиб, кратер ҳосил қилган чуқурликка ўпирила бошлаган.\nАввалига зарба туфайли қаттиқ қизиган ер бийдек чўлга айланган. Кейин эса атиги бир неча ой ичида бутун сайёра кескин совиб кетган. Ушбу ўта паст ҳарорат туфайли, ҳозирда фанда бўр даври палеоген оммавий қирилиши деб юритиладиган ҳодиса – тирик мавжудотларнинг оммавий йўқ бўлиб кетиши содир бўлган. Қанотли, яъни уча оладиган динозаврларнинг барчаси ўшанда қирилиб битган.\nГеологлар кўрфаз тубидан олиб чиққан эриган тошларга қараб хулоса қилишига кўра, астероиднинг келиб урилиш зарби 10 миллиард дона атом бомбаси портлагандаги куч билан тенг бўлган. Атрофдаги минглаб километр масофадаги ўрмон ёниб кулга айланган. Цунами тўлқинлари эса 2 минг километр радиусдаги ерларгача бориб, катта тошқин ҳосил қилган. Цунами тўлқини орқага қайтишида эса йўлида учраган ҳамма нарсани, жумладан, минглаб метр-куб тупроқни оқизиб кетган. Бунга далил сифатида олимлар замонавий Иллинойс штати ҳудудида учрайдиган тупроқ замбруғларининг қолдиқлари Мексика кўрфази тубида ҳам аниқланганини кўрсатмоқда. Шунингдек, пистакўмирга айланган дарахт қолдиқлари ҳам кратер тубидан олиб чиқилган намуналар таркибидан топилган.\nРўй берган ушбу офатларнинг ўзи бутун Ғарбий яримшар экосистемасини издан чиқариш учун етарли эди. Бироқ бу ҳали ҳаммаси эмас экан. Сайёрадаги тирик мавжудотлар учун энг ёмони ҳали олдинда бўлган. Аслида ўшанда жонзотларнинг оммавий қирилишга энг асосий сабабчи бўлган нарсани олимлар кўрфаздан олиб чиқилган намуналардан топа олмади. Қизиғи шундаки, изланган нарсани айнан топа олишмагани бу борадаги энг катта далил бўлиб хизмат қилган. Гап таркибида олтингугурт тутадиган минераллар ҳақида бормоқда. Астероид зарб билан келиб урилгач, бундай минераллар кучли қизиган ва катта ҳарорат туфайли уларнинг ичидаги олтингугурт буғланиб кетган. Натижада жуда кўп миқдордаги олтингугурт сульфат-аэрозоллари атмосферага сочилиб чиқиб кетган. Биринчидан, бунинг ўзи ҳавони нафас олиш учун яроқсиз қилиб қўйган, энг ёмони эса, қуюқ олтингугурт моддаси бутун атмосферани қоплаб олиб, Ер юзини Қуёшдан тўсиб қўйган. Оқибатда етарлича ҳарорат ола олмаётган сайёра сатҳи кескин совиб кетган.\nЭкспертларнинг ҳисоблашича, ўшанда атмосферага 325 миллиард тонна олтингугурт тарқалган. Бу 1883 йилда отилган Кракатау вулқонидан атмосферага сочилган олтингугурт миқдоридан тўрт баробар катта рақамдир. Эслатиб ўтамиз, Кракатаунинг 1883 йилги отилишидан Ер сайёраси яқин беш йилгача жиддий совиб кетган эди (1890-йиллардагина ҳарорат одатий меъёрига қайта бошлаган).\nОлимларнинг хулоса қилишича, ўша 66 миллион йил муқаддам содир бўлган космик масштабли офатдан кейин динозаврларнинг бутунлай йўқ бўлиб кетишига энг асосий сабабчи айнан атмосферага буғланиб кетган олтингугурт бўлган экан. Эҳтимол, тўқнашув сайёрамизда вулқонлар фаоллигини янада ошириб юборган ва бунинг натижасида олтингугуртнинг ҳавога тарқалиши янада кучайган бўлса керак.\n23:36 Кеча // 119273\n22:51 Кеча // 119043\n18:24 Кеча // 106200\n10:59 Кеча // 101877\n09:12 Бугун // 81866


Меҳр-мурувват йилига ҳам оз қолди\n24 феврал 2021, Тошкент вақти: 22:05\nТўлқин 5 декабр куни Тошкент шаҳридаги “Туркистон” саройида Конституция куни муносабати билан ўтказилган тантанали маросимда Президент Ислом Каримов 2003 йилни “Меҳр-муравват йили” деб эълон қилди.\nПрезидент Ислом Каримов Ўзбекистонда келаётган йилнинг бундай аталишини изоҳлар экан, жамиятда меҳр-мурувватга муҳтож бўлган ногиронлар, етим-есирлар, боқувчисини йўқотганларга ғамхўрлик кўрсатиш, турли сабабларга кўра ҳаётда омади юришмаганлар, кўп болали ва кам таъминланган оилаларга доимо ёрдам қўлини чўзиш зарурлигини таъкидлади.\nЎзбекистонда истиқлолдан сўнг пайдо бўлган йилларни номлаш анъанасига мустақил кузатувчилар турлича муносабат билдирмоқда.\n“Мазлум” инсон ҳуқуқлари нодавлат ташкилоти ижрочи директори Аъзам Турғунов агар берилган номларга мос равишда олдинга қўйилган мақсадларга эришилса, бу номлашларга яхши муносабатда эканини маълум қилди.\n“Лекин, - дейди у, - “Аёллар йили”, “Оила йили”, “Қарияларни қадрлаш йили” каби номлар берилган йилларда халқнинг турмушини яхшилаш борасида бирорта ўзгариш бўлмади”.\nЎзбекистон иқтисодчилар клуби раиси Ғуломқодир Турсуновнинг айтишича, йилларни номлаш собиқ Иттифоқ давридан қолган анъана. Масалан, 1977 йил “Оила йили”, 1976 йил “Хотин-қизлар йили”, 1978 йил “Эркаклар йили”, деб номлаган. Бугунги ҳукуматимиз шу анъанани кўчириб олди, дейди у.\nА.Турғунов 2004 йилнинг “Меҳр-мурувват йили” деб номланишига муносабат билдирар экан: “Ҳукуматнинг ўзи болаларни етим қилиб, кейин унга гўёки мурувват кўрсатаётганини қандай тушунса бўлади? Милиция, хавфсизлик хизмати, прокуратура ходимлари бегуноҳ одамларнинг уйига варақа ташлаб, ўқ-дори, қурол ташлаб, уларнинг фарзандларини ота-она меҳридан жуда қилмоқда. Туманларда болалар уйлари, қариялар уйлари қурилиб, тантанали равишда фойдаланишга топшириляпти. Лекин одамлар бу етим-есирлар қандай пайдо бўлаётганини ўйлаб кўрса, ёмон бўлмасди”, деди.


Қозоғистонда болалар 5 ёшдан мактабга боришлари мумкин\nҚозоғистонда болалар 5 ёшдан мактабга боришлари...\n28.05.2018 23:30 0 1226\nҚозоғистон таълим ва фан вазирлиги болаларни мактабларнинг биринчи синфга қабул қилиш бўйича янги қоидани тасдиқлади. Бу ҳақда «Ca-news.org» хабар бермоқда.\nВазирлик матбуот хизматининг маълум қилишича, барча мактаблар 7 ёшли болаларни, шу билан бирга, жорий тақвим бўйича олти ёшли болаларни, билим даражасидан қатъи назар, таълим маскани атрофида яшаётган бўлса бас — биринчи синфга қабул қилади.\nСентябрь-декабрь ойларида туғилган болалар, агар йил охиригача 6 ёшга тўлса, биринчи синфга боришлари мумкин.\nАгар шундай болалар биринчи синфга қабул қилинмаса, бу ҳақда ота-оналар Халқ таълими вазирлигининг ўзлари яшаётган ҳудуддаги қуйи бўғинларига шикоят қилишлари мумкин.\nҲужжатлар шу йил 1 июндан 30 августга қадар қабул қилинади.\nБиринчи синфга қабул ҳужжатлари орасидан яшаш жойидан маълумотнома чиқариб ташланди.\nРасман: Қозоғистон пойтахти Нур-Султон номини олди\nХориж 21/03, 16:39\nХориж 20/03, 15:03\nНурсултон Назарбоевнинг катта қизи парламент спикери этиб сайланди\nҲоким, ниҳоят, депутат сўровига жавоб йўллади\n#Ўзбекистон миллий терма жамоаси - 31


Ўзбекистон ташқи савдо вазири Қирғизистонга боради\n10:09 / 08.02.2018\nЎзбекистон Республикаси ташқи савдо вазири Жамшид Хўжаев бошчилигида Ўзбекистон Республикаси ишчи гуруҳининг Қирғизистон Республикасига расмий ташрифи режалаштирилмоқда. Бу ҳақда Ташқи савдо вазирлиги ахборот хизмати хабар берди.\nМазкур ташриф икки кун давом этиб, унинг асосий мақсади икки тарафлама савдо-иқтисодий ҳамкорликни ривожлантириш масалаларини муҳокама қилиш этиб белгиланган.\nМаълумот учун: 2017 йил икки давлат ўртасидаги ўзаро товар айланмаси 86 миллион АҚШ долларига ошиб 253,9 миллион АҚШ долларни ташкил этди. Қирғизистон Республикасига қилинаётган экспортнинг асосий улуши - табиий газ, текстиль ҳамда мева-сабзавот маҳсулотларига тўғри келмоқда.\nШу билан бирга, Ўш вилояти чегара зонасида трансчегаравий савдо-сотиқни ривожлантириш имкониятини ўрганиш бўйича тадбирлар ўтказилади.\nҚирғизистон Савдо Жамшид Хўжаев


Иккита янги тариф чиқди: меҳмонларингиз хурсанд бўлишади! - Terabayt.Uz\nЁзги таътил мавсумида Ўзбекистонга келган чет эллик меҳмонлар Mobiuz’нинг қулай тариф режаларига уланишлари мумкин. Оператор ўз расмий сайтида уларга мўлжалланган янги тариф режалари тўғрисида хабар бермоқда.\nЎҚИНГ: «Гап Кўп» хизмати: тариф режангизни чексиз қўнғироқларгача кучайтиринг!\n«Роумингдан фойдалансамми ёки маҳаллий SIM-карта улаб олсамми?» – бу савол одатда бошқа мамлакатга саёҳат қилиш пайтида пайдо бўлади. Роуминг жозибадор ва қулай бўлгани билан, айниқса, мобил Интернет ҳақида гап кетганда, нисбатан қимматга тушади. Энг яхши вариант – бу маҳаллий алоқа операторига уланиш ва эҳтиёжлардан келиб чиққан ҳолда энг мақбул тариф режасини танлашдир.\nMobiuz мобил алоқа оператори мамлакатимиз меҳмонлари, сайёҳлик агентликлари, гидлар, меҳмонхоналар эътиборига янги – «Tourist SIM 90» ва «Tourist SIM 120» тариф режаларини таклиф қилади. Тарифлар катта миқдордаги интернет-трафик, Ўзбекистон бўйлаб қўнғироқлар учун дақиқалар ва бошқа қулайликларни ўз ичига олган. Таклиф фақат жорий йилнинг 31 августигача амал қилади.\nХусусан, «Tourist SIM 90» бўйича ойига 90 минг сўм эвазига 50 минг МБ мобил интернет, 2 минг дақиқа ва SMS хабарлар тақдим этилмоқда.\nЎҚИНГ: «Қўшимча!» акцияси: биттасини харид қилиб, иккинчисини бепул олинг!\n«Tourist SIM 120» тарифининг абонент тўлови 120 минг сўм бўлиб, у 80 минг МБ, 3 минг дақиқа ва SMS’ни ўз ичига олган.\nИккала тариф режасида ҳам халқаро йўналишларга қўнғироқларнинг дақиқаси 2,5 минг сўмдан бошланади. Агар зарур бўлса, абонентлар алоҳида дақиқа ва Интенет тўпламларини улашлари мумкин. Тарифларга уланиш жуда осон – бор-йўғи чет эл фуқароси паспорти асл нусхаси ва сўнгги 30 кун ичида Ўзбекистон чегараларини кесиб ўтганлик ҳақида қўйилган белгини кўрсатиш кифоя.\n«Мамлакатимизнинг ҳар бир меҳмони учун уяли алоқадан фойдаланиш максимал даражада қулай бўлишига интилмоқдамиз. Mobiuz’нинг эксклюзив тарифлари ёзги сайёҳлик мавсуми қизғин паллага кириши арафасида ишга туширилди. Натижада, туристик тариф режаларимиз қатори янада кенгайди. Айтиб ўтиш жоизки, бу борадаги лик таклифимизни 2018-йилнинг март ойида, мобил операторлар ичида биринчилардан бўлиб жорий қилганмиз», – деди Mobiuz компаниясининг жамоатчилик билан алоқалар бўйича расмий вакили Сардор Тожиев.\nАйни пайтда Mobiuz’да «Tourist SIM Lite» (3 минг МБ, 200 дақиқа ва SMS) ва «Tourist SIM» (5 минг МБ, 400 дақиқа ва SMS) туристик тариф режалари ҳам амал қилмоқда. Уларга уланиш компания офисларида ҳамда тижорат ҳамкорларининг бир қатор савдо шохобчаларида амалга оширилмоқда.\nЎҚИНГ: Операторнинг барча тарифларида дақиқалар тўплами ошди, абонент тўловлари эса ўзгармади!\n#мобил алоқа оператори #мобиль оператор #операторлар #Ўзбекистон #Mobiuz #тариф режалар


"Аёлга бахт беринг, саодат беринг..." Университетда байрам тадбири ўтказилди\nУниверситет хотин-қизлар уюшмаси томонидан ташкил этилган ушбу байрам тадбирини Университет ректори Ғ. Раҳимов ўз табриги билан очиб берди. Ректор ўз табригида университетимиз шахсий таркибини асосан аёллар ташкил этишини ва эришаётган ютуқларимизда уларнинг ҳиссаси беқиёс эканлигини таъкидлаб ўтди.\nШундан сўнг, университетда таҳсил олувчи талабалар иштирокида байрам дастури тақдим этилди. Унда талабалар аёллар ҳақида шеърлар, қўшиқлар ижро этиш билан бирга миллий ҳам бошқа миллат рақсларидан намуналар ижро этишди.\nБайрам дастурида ўзбек эстрадаси юлдузларининг иштироки ҳам профессор-ўқитувчилар ҳамда талаба қизларга байрам совғаси бўлди дейиш мумкин. Санъаткорлар томонидан куйланган қўшиқларга уларнинг байрамона кайфиятда рақс тушганлиги ҳам бунинг яққол исботи дейиш мумкин.\nЮқори кайфиятда ўтган байрам дастури университет ошхонасида бир пиёла чой устида давом эттирилди.


Солиқ хизматидан бўшатилган киши яна ишга қайтиши мумкинми?\n11:21 / 22.08.2017\nСАВОЛ: Мен туман давлат солиқ инспекциясидан Меҳнат Кодексининг 100-моддаси 4-қисми билан ишдан бўшатилганман. Мени яна шу иш жойимга ёки бошқа туман солиқ тизимига ишга олишадими?\nИброҳимов Илҳомжон Муҳаммаджон ўғли\nЖАВОБ: Ўзбекистон Республикаси Вазирлар Маҳкамасининг 2000 йил 5 майдаги 180-сон қарори билан тасдиқланган «Ўзбекистон Республикаси давлат солиқ органларида хизматни ўташ тўғрисида»ги Низомнинг 7-бандига кўра қуйидаги шахслар:\n- судланган, уни ўтамаган ёхуд қонунда белгиланган тартибда олиб ташланмаган;\n- белгиланган тартибда меҳнатга лаёқатсиз ёки меҳнатга лаёқати чекланган деб эътироф этилган;\n-меҳнат қонунчилигига мувофиқ илгари иш берувчи ташаббусига кўра солиқ органларидан бўшатилган (Меҳнат кодекси 100-моддаси 2-қисмининг 1, 2 ва 5-бандлари бўйича бўшатилган ҳоллар бундан мустасно) шахслар солиқ органларига хизматга қабул қилинмайдилар.\nДавлат солиқ қўмитаси юридик хизмати\n20:55 / 13.02.2018\nМеҳнат қилувчи ходимларнинг асосий ҳуқуқлари нималардан иборат?\n21:17 / 02.02.2018\nҚайнотаси судланган йигит ҳарбий соҳага ишга кириши мумкинми?


Ниҳоят, тўрт модулли камерага эга илк смартфон – Samsung Galaxy A9 тақдим этилди! - Terabayt.Uz\nНиҳоят, тўрт модулли камерага эга илк смартфон – Samsung Galaxy A9 тақдим этилди!\nСмартфоннинг асосий камерасини иккита объективли қилишни Apple бошлаб берган бўлса, хитойлик гигант ундан бир қадам илгарилади – Huawei P20 Pro моделида уч модулли камера қўллади. Samsung Electronics компанияси эса бош камерани бирйўла тўртта датчикли қилиб қўяқолди!\nЎҚИНГ: Galaxy A9s – Samsung’нинг «тўрткўз» камерали илк смартфони!\nГарчи шу пайтгача тарқалган инсайдерлик хабарлари ва тахминларда жинубий кореяликларнинг «тўрткўз» камерага эга смартфони турлича номлар билан аталган бўлса-да, бунга бугунги тақдимотда аниқлик киритилди. Асосий камераси нақ тўртта объективни ўз ичига олган дунёдаги илк смартфон Galaxy A9 деб номланди.\nSamsung’нинг таъкидлашича, ўрта нархли ушбу смартфон камераси ҳар қандай мураккабликда суратлар олишни қойиллатади – бетакрор селфидан тортиб идеал панорамаларгача.\nАсосий камера қуйидагича мегапикселли ва апертурали модулларга эга: 24 МП (f/1,7), 5 МП (f/2,2), 10 МП (f/2,2) ва 8 МП (f/2,4). Шу тариқа, сенсорларнинг жами кўрсаткичи 47 миллион пикселни ташкил этади. Шунингдек, кенг бурчакли (120 даража) объектив ҳамда икки каррали оптик зум ҳақида ҳам сўз боради. Камера сенсорлари остида фоточақноқ, орқа панелнинг ўртароғида эса бармоқ изи сканери ўрин олган.\nЎҚИНГ: Нақ еттита камерали смартфонни ким тайёрлаётганини биласизми?\nGalaxy A9 флагманлардек «чексиз» Super AMOLED Infinity дисплейга эга. Диагоналига 6,3 дюймлик ушбу экраннинг тасвир сифати Full HD+ форматида (2220х1080 пикселли). Олд камераси эса максимал диафрагмаси f/2,0 бўлган 24 мегапикселли датчикдан иборат.\nЯнги қурилма Qualcomm Snapdragon 660 процессори базасида ишлайди. Мазкур чипсет жамланмасида 2,2 ГГц такт частотасига эга бўлган саккизда Kryo 260 ядроси, Adreno 512 график контроллери ҳамда 600 Мбит/сониягача тезликда маълумот алмаша олувчи X12 LTE уяли модеми мавжуд.\nGalaxy A9 моделининг тезкор хотираси 6, доимий хотираси эса 128 гигабайт ҳажмга эга, яна microSD форматли хотира картаси қўйиш имкони ҳам бор. Унда симсиз алоқанинг Wi-Fi 802.11a/b/g/n/ac ва Bluetooth 5.0 LE интерфейслари, замонавий USB Type-C порти, NFC модули ҳамда GPS/ГЛОНАСС приёмниги мавжуд.\nКорпуснинг ўлчамлари 162,5х77х7,8 миллиметрлик телефон 183 грамм тош босади, унга 3800 мА/соатлик аккумулятор ўрнатилган. Операцион тизим сифатида Android 8.0 (Oreo) талқини танланган.\n#Samsung #Samsung Galaxy A9 #андроид смартфон #хабарлар